Beogradska berza: Pad Belexa, Aerodrom ostao iznad nivoa od 1.300 RSD | Gde Investirati\nBeogradska berza: Pad Belexa, Aerodrom ostao iznad nivoa od 1.300 RSD\nSkraćena trgovačka sedmica usled Uskršnjih praznika donela je mirno trgovanje akcijama poslednjeg dana. Ukupan promet, zahvaljujući državnim obveznicama, iznosio je 577,1 milion RSD (4,7 milion EUR), dok je indeks Belex15 oslabio za trećinu procenta na 732,1 poen.\nNajprometnija akcija na tržištu bio je beogradski Aerodrom “Nikola Tesla” (AERO) koji je nastavio blagi uzlazni trend nakon što je juče ponovo osvojio kotu od 1.300 RSD. Akcije ove kompanije porasle su pola procenta na 1.306 RSD uz realizaciju od 7,1 milion RSD. Danas je objavljeno da je država pomerila pojedine rokove u postupku biranja koncesionara. Novi rok za podnošenje neobavezujućih ponuda je 24. april, do 18. jula će se primati obavezujuće ponude, dok je rok za pregledanje i ocenu ponuda ostao 7. avgust.\nEnergoprojekt holding (ENHL) se zadržao na nivou od 1.501 RSD uz promet od 2,7 miliona RSD, dok je Naftna industrija Srbije (NIIS) pala 0,7% na 756 RSD uz skromnu realizaciju od 0,7 miliona RSD.\nBečejski Sojaprotein (SJPT) se ponovo spustio ispod psihološke granice od 500 RSD uz promet od pola miliona RSD, dok je Komercijalna banka (KMBN) pala 1,5% na 1.700 RSD uz minoran promet od 0,1 milion RSD.\nBudućnost iz Bačke Palanke (BDBP) je skočila 3,5% na 1.587 RSD uz realizaciju od 1,5 miliona RSD, dok je Halkbank (CCNB) zabeležio promet od 0,8 miliona RSD po prosečnoj ceni od 8.982 RSD.\nFitofarmacija (FITO) se spustila na 2.750 RSD uz realizaciju od pola miliona RSD, dok je Impol Seval (IMPL) oslabio 1,7% na 3.401 RSD uz trgovanje od 0,4 miliona RSD.\nDinarska državna obveznica, RSO15105, koja dospeva na naplatu 2. marta naredne godine zabeležila je promet od 412,7 miliona RSD uz prinos od 3,91%. Dinarskom obveznicom, RSO1486, koja dospeva na naplatu 21. avgusta 2019. Godine, trgovalo se u vrednosti od 148,9 miliona RSD uz postignut prinos od 4,62%.\nPrevious Dobit Mercedesa skočila 87 odsto\nNext Saša Janković formira pokret\nEvropske berze uzletele posle trodnevnog pada\nNa evropskim berzama u ponedeljak ujutro cene akcija su porasle, nakon tri dana pada, a tržišta podržava rast cena nafte i sirovina.\nDinar u ponedeljak slabiji 0,1 odsto, kurs 123,37 dinara za jedan evro\nDinar je oslabio 0,1 odsto prema evru u odnosu na petak i zvanični srednji kurs za ponedeljak iznosi 123,3727 dinara za jedan evro\nTigar Tyres otvorio savremeni pogon, posao za još 500 radnika\nKompanija Tigar Tyres u Pirotu, deo francuske i svetske gumarske imperije Mishelin otvorila je najsavremeniji pogon valjare.


Erste dobitnik nagrade “Najbolja privatna banka u centralnoj i istočnoj Evropi” – Bankar.me\nNovember 13, 2020 BANKE, Članci, PLANETA, SVE VIJESTI, SVIJET Leave a comment\nErste Group Bank AG (Erste Grupa) dobitnik je nagrade “Najbolja privatna banka u centralnoj i istočnoj Evropi” za 2020. godinu, u okviru godišnje dodjele nagrada koje su zajednički organizovale finansijske publikacije The Banker i PWM, navodi se u saopštenju ove banke.\nErste Privatno Bankarstvo je takođe dobilo nagradu “Najbolja privatna banka u Austriji 2020” od ova dva časopisa, koja su podružnice Fajnenšal tajmsa.\nErste privatno bankarstvo nudi širok spektar usluga upravljanjem imovinom, posluje u šest zemalja (Austrija, Češka, Slovačka, Rumunija, Mađarska i Hrvatska) i pozajmljuje, ulaže i štiti novac u ime 20.000 klijenata u centralnoj i istočnoj Evropi (CIE), kao i širom svijeta.\nU svim zemljama CIE fokus Erste Private Banking-a u 2019. godini bio je na daljem rebalansiranju portfolija, a investicioni proizvodi ukupno generišu snažan međugodišnji rast od 10,3 odsto imovine pod upravljanjem.\n“Proširili smo svoj portfolio novim investicionim proizvodima i strukturama razvijenim isključivo za privatno bankarstvo, sa posebnim fokusom na diskreciono upravljanje portfeljem i ESG rešenja”, objašnjava Mihael Trothan, šef maloprodaje i poslovnog razvoja CIE.\nOvo je takođe peta pobeda zaredom za Erste Privatno Bankarstvo u Austriji.\nPOJMOVIerste Erste banka Erste Group Bank AG\nPrevious Bankar.me intervju: Darko Stanisavić, glavni partner Deloitte-a za finansijski konsalting za region ExYu\nSljedeći Zatvaranje objekata može biti fatalan udarac za privrednike i zaposlene u ovoj djelatnosti


Politika: Dačić: Opozicija da predloži predstavnike u Privremeno nadzorno telo za praćenje medija - BalkaniYUm.TV '); } //]]>\nDačić: Opozicija da predloži predstavnike u Privremeno nadzorno telo za praćenje medija\nPredsednik Skupštine Srbije Ivica Dačić pozvao je sve stranke opozicije koje su učestvovale u oba međustranačka dijaloga da daju svoje predstavnike u Privremeno nadzorno telo za praćenje medija.\nPoziv se odnosi na Stranku slobode i pravde Dragana Đilasa i Narodnu stranku Vuka Jeremića čiji su predstavnici, kaže Dačić, još ranije rekli da ne žele da budu deo tog tela.Dačić je novinarima u Skupštini Srbije, nakon on-lajn sastanka sa evroposlanicima koji su učestvovali u međustranačkom dijalogu, rekao je kofasilitatorima još jednom ponovio da će državni organi sprovesti sve ono što je dogovoreno na sastancima vlasti i opozicije u cilju unapređenja izbornih uslova.\nPodsetio je da su doneta dva ključna predloga, a to je formiranje Privremenog nadzornog tela za praćenje medija, te dodao da je vlada već donela odluku o njegovom formiranju.\n"Polovinu tog tela treba da čine predstavnici opozicije. Želim da pozovem sve predstavnike opozicije koji su učestvovali u oba dijaloga da daju predloge u narednih nekoliko dana kako bi do kraja nedelje ili početkom sledeće mogli da damo i zajedničke predloge i formiramo telo", rekao je Dačić.\nDruga tema je proširenje RIK-a sa šest članova i šest zamenika članova iz redova opozicije, rekao je Dačić i podsetio da je za to potrebna izmena zakona.\nOn je dodao da se RIK sada proširuje sa članovima stranaka koje nisu u parlamentu.\n"Ova dva pitanja su od izuzetnog značaja i predstavljaju iskorak koji su napravili predstavnici vlasti kako bi se izbio iz ruke mogući alibi za one kojima bi to bio razlog da ne učestvuju na izborima", rekao je Dačić.\nDačić je najavio da će do kraja nedelje biti održan sastanak Radne grupe za međustranački dijalog bez stranaca, uz učešće predsednika Republike.Predsednik Skupštine Srbije Ivica Dačić izrazio je zadovoljstvo stavom Venecijanske komisija koja je dala pozitivno mišljenje ustavnim amandmanima.\nDačić je novinarima u Skupštini Srbije rekao da je učestvovao na plenarnom zasedanju komisije i da je na tom sastanku ocenjeno da je predlog ustavnih amandmana u skladu sa demokratskim vrednostima.\n"Stvoreni su uslovi da Odbor za ustavna pitanja utvrdi konačan tekst amandmana i prosledi ih Narodnoj skupštini", rekao je Dačić.\nDodao je da u međuvremenu treba da bude donet i zakon o referendumu koji takođe treba da prođe Venecijansku komisiju, a kojim se precizira da je za uspeh referenduma neophodna većina od broja izašlih.\nDačić je podsetio da ustavne promene treba da budu završene pre izbora, jer skupština mora da proglasi promenu Ustava, a to ne može da se desi ako bude raspuštena.


Obaveštavamo da će se u Hagu 13. juna 2015. godine održati “Canto Ostinato XL Music Festival” (Zuiderstrandtheater, Scheveningen Haven, Kranenburgweg 211, 2583 ER Den Haag). Na Festivalu će učestvovati i srpski klavirski duet „LP Duo“, i to u Zee Foyer (15:00-16:30) i u programu “Piano Ensemble” (Grote Zaal; 19:30-22:00).\nVeć više od decenije „LP Duo“ eksperimentiše sa beskrajnim mogućnostima izvođenja na dva klavira i razvija novi pristup savremenoj klasičnoj muzici, koji predstavlja kombinaciju klasične elegancije, slobode džez muzike i energije rokenrola. Pijanisti Sonja Lončar i Andrija Pavlović su imali više od 200 koncerata u Evropi i Sjedinjenim Američkim Državama. Osvojili su više nagrada na međunarodnim takmičenjima, a na Međunarodnom Dranof takmičenju 2008. godine u Majamiju, izabrani su u prvih deset klavirskih dueta.\nViše informacija o Festivalu možete naći na:


Milojević se nije pojavio na konferenciji, ovo je objašnjenje! - Sportske.net\nZanimljivo objašnjenje od strane Crvene zvezde.\nŠta znači ova Milojevićeva izjava?!Slavi se jesenja titula na ''Marakani'', Zvezdina mirna zima na ''plus 11''!Zvezda odmah povela, a onda je Borjan primio gol sa pola terena!SASTAVI - Od Tomanea i Žandera ni traga, ni glasa...Ni Tomane, ni Žander, Zvezdu iz Evrope izbacilo ''nepisano pravilo''?!\nCrvena zvezda je danas savladala Čukarički u okviru odloženog meča Super lige, bilo je 3:1, a već sada se govori o tome da je ovaj meč bio poslednji na klupi Crvene zvezde za Vladana Milojevića.\nTrener iz Aranđelovca ima dosta ponuda, ali i važeći ugovor sa Crvenom zvezdom. Ipak, njegova izjava da mu je ova pobeda najdraža, nakon čega je otišao kod "delija" govori da je možda bila i poslednja.\nDodatno sve podgreva činjenica da se nije pojavio na konferenciji za novinare.\n"Ja se izvinjavam u ime trenera Milojevića koji nije mogao da dođe zbog privatnih obaveza", rekao je Vladimir Janković, pomoćnik Vladana Milojevića.


Hronika - datum: 2021-03-19 KONTROLA OPTUŽNICE PROTIV NOVSKE GRUPE KOJA SE TERETI ZA ULIČNU PRODAJU NARKOTIKA\nOduzeto vozilo - Foto: DAN Milovana terete da je organizator Policija je tokom pretresa obejkata koje koriste osumnjičeni oduzela više sredstava komunikacije, vozila, motocikle,novac,satove i ugovore o nepokretnostima\nU podgoričkom Višem sudu juče je održana kontrola optužnice protiv Novljana Milovana Bigovića, Radomira Bigovića, Dragana Bigovića, Ivana Bigovića, Vitoria Šukovića, Milana Bigovića, Nebojše Bogdanovića i Nikole Ivovića, koji se terete za kriminalno udruživanje u sticaju sa krivičnim djelom neovlašćena proizvodnja, držanje i stavljanje u promet opojnih droga. Vanraspravno vijeće ovog suda odluku će donijeti u narednih petnaest dana.\nPrema optužnici, Milovan Bigović je najkasnije sredinom juna 2018. u Herceg Novom organizovao kriminalno udruženje i mrežu preprodavaca i posrednika, čiji pripadnici su postali ostali optuženi, radi šverca narkotika na teritoriji toga grada, za šta je predviđena zatvorska kazna od pet godina ili teža.\n– Milovan Bigović je angažovao ostale optužene radi prodaje kokaina i marihuane u Herceg Novom, odredio im zadatke i uloge i davao uputstva, dok je on organizovao nabavku droge i način prodaje.Takođe je bio zadužen da vrši kontrolu novčanih tokova i da sprovodi nadzor nad ostalim pripadnicima grupe, kao i nad prodajnim aktivnostima, te da neposredno vrši prodaju kokaina.\nSprovodeći u djelo kriminalni plan, ova lica su imala jasne uloge i zadatke u vršenju krivičnih djela, počev od nabavke droge za dalju prodaju, prepakivanja i skrivaea opojnih droga, ugovaranja prodaje i posredovanja u prodaji – piše u optužnici.\nPolicija je tokom pretresa objekata koje koriste osumnjičeni pronašla i oduzela više sredstava komunikacije, šest vozila, tri motocikla, određenu količinu novca u različitim valutama, pet ručnih satova različitih marki i ugovore o nepokretnostima.


Glas za SL – glas za opstanak i budućnost Srba na KiM i Srbije | Dunav Televizija\nNaslovna Vesti Srbija Glas za SL – glas za opstanak i budućnost Srba na KiM...\nGlas za SL – glas za opstanak i budućnost Srba na KiM i Srbije\nPredsednik Vučić ponovo je pozvao sve Srbe na KiM da izađu na izbore 6. oktobra i glasaju po svojoj savesti, a da je njegova molba da glasaju za Srpsku listu, jer je to pitanje opstanka Srba na Kosovu i Metohiji i opstanka i budućnosti Srbije.\nVučić je, posle sastanka sa kandidatima Srpske liste, rekao da je ta lista bila izložena brutalnoj kampanji, a cilj te kampanje bio je, kako je istakao, slabljenje pozicije srpskog naroda na Kosovu i Metohiji, Srbije u celini i pregovaračke pozicije naše zemlje u nastavku rešavanja kosovskog pitanja.\nTu kampanju, istakao je, vodili su predstavnici svih velikih albanskih političkih partija, koje su govorile da je važno da se razgovara sa Srbima, ali ne i sa Srbijom.“Pronalazili su svoje privatne Srbe, koje mnogo vole, najviše na svetu, samo da nikakve veze nemaju veze sa Srbijom, Beogradom i Vučićem“, rekao je Vučić.\n„Ti drugi, za koje pozivaju, vam kažu da žive u „novoj državi“ Kosovo. Mi imamo jednu otadžbinu, Srbiju. Oni koji bi da izbrišu srpsko ime na KiM mogu da rade kako im je volja, ali naš narod pozivam da dobro razume u kakvoj smo teškoj situaciji danas“, rekao je Vučić.\n„To je veće pitanje u odnosu na ono da li ćemo da se ljutimo na nekog našeg predstavnika, ovo je pitanje opstanka i budućnosti Srbije“, rekao je Vučić.\n„A, niko od nas nije mogao da dođe da podrži svoj narod“, dodao je.\nVučić je istakao da je vođena kampanja zastrašivanja svih koji bi obavljali elementarne izborne aktivnosti u korist Srpske liste, pa je danas predložen pritvor od 30 dana za Žarka Dejanovića i Vlastu Bogdanovića, zbog „narušavanja izborne volje“.\n„Valjda zato što nisu Srbi koji se dopadaju velikim albanskim političkim partijama i njihovim međunarodnim mentorima“, rekao je Vučić.\nZatim su, podsetio je, Srpskoj listi zabranili emitovanje spota zbog sintagme „Srbija zove“, 26. septembra. „Po zahtevu BIRN i “Internwes“ Kosova. Što bi rekla deca “brzom brzinom“ izborni panel za žalbe i predstavke doneo je odluku da se izrekne novčana kazna od 30.000 evra. Opljačkali su SL zbog povrede Kodeska ponašanja političkih subjekata, pristalica i kadnidata. “Srbija zove“ je povreda Kodeksa“, rekao je Vučić.\nUkazao je da, sa druge strane, i dalje nema odluke, iako se Srpska lista žalila na predstavljanje te liste kao „monstrum liste“ od onih Srba koje, kaže, Albanci podržavaju.“Nema odluke istog izbornog panela, ne pada im na pamet da bilo kakvu odluku donesu. Jer to nije širenje mržnje, to je valjda poziv na ljubav“, rekao je Vučić.\nPokrenuli su, podsetio je, i krivično pravni postupak za verbalni delikt protiv jednog od kandidata Srpske liste Ivana Todosijevića, koji im je kriv samo što je rekao da je bio insceniran masakr u Račku, i da je to bio povod za NATO agresiju na SRJ.„“Ajde, uhapsite celu Srbiju zbog toga, jer ja to i danas kažem i mislim. Pobijte nas i pohapsite sve, zabranite drugačije mišljenje i vi stranci i vi Albanci. Mora da postoje samo junaci Tači i Haradinaj, a oni koji kažu da oni to nisu – odmah u zatvor da idu“, kazao je on.\n„Narode srpski na KiM sve ovo više je nego dovoljan razlog da razumete koliko je veliki interes da izađete na izbore, da podržite Srpsku listu, jer je to pitanje ostanka na KiM. Ti neki drugi za koje pozivaju kažu da žive u najnovijoj državi Kosovo. Mi nemamo ni noviju, ni stariju otadžbinu, a to je Srbija“, istakao je Vučić.\nRekao je da bi oni da izbrišu srpsko ime na KiM.On je zahvalio svima koji su, kaže, izdržali kampanju brutalnog uterivanja straha u kosti svima koji rade u interesu Srbije, svima koji su štitili Srbiju i poželeo im sreću i uspeh u nedelju.\nSrbi, prema njegovim rečima, moraju da razumeju u kakvoj smo teškoj situaciji danas, i da hoćemo da predupredimo šta se zbivalo u RS, pa i u Republici srpskoj Krajini, gde su prvo unosili razdor među Srbima, pa onda svađali Beograd sa Banjalukom, a isto pokušavaju i danas. „Ovo je pitanje jedinstva, opstanka i naše budućnosti na KiM. Cilj svih, mnogih iz Kvinte, svih albanskih političkih struktura i onih srpskih koji služe srpskim neinteresima je da oslabe Srbju na KiM i u celini, da oslave poziciju Srbije u razgovorima sa Albancima o budućnosti KIM“, ocenio je on.\nPredstavio je Vinku Marinović iz Kline, u kojoj ima svega četiri srpske kuće, koja je kandidat Srpske liste.„To je “žena monstrum“, jer srpsko ime i prezime čuva u Metohiji“, kazao je on.\nS kim god se slikali,Radoičić,Rakić nikad ne bi priznali Kosovo\nNi Radoičić, ni Rakić, niti bilo ko iz Srpske liste nikada nije rekao da treba priznati državu Kosovo i pobediti „monstrum“ Srbe, kako kandidate Srpske liste nazivaju njihovi protivnici, rekao je predsednik Aleksandar Vučić odgovarajući na pitanje kako vidi to što je portal KRIK, na kojoj se vide Goran Rakić, Milan Radoičić i Bedžet Pacoli.\nVučić je novinarima, posle sastanka sa predstavnicima Srpske liste, pokazao zbirnu listu kandidata za izbore na albanskom, na kojoj se nalazi Rada Trajković, kako kaže, ikona srpskih nezavisnih medija i protestnih okupljanja, koja je, kaže, direktno priznala državu Kosovo.\n„Niko od ovih ljudi to nije nikada učinio, niti će raditi bilo šta bez države Srbije“, rekao je Vučić i dodao da Srbi na KiM to znaju.\nKaže da je, inače, normalno da predstavnici Srba razgovaraju sa ministrom spoljnih poslova Kosova Bedžetom Pacolijem i da je važno da pri tome ostanu čvrsto i tvrdo pri srpskim stavovima.\nA povodom činjenice da je fotografija nastala još pre dve godine, a da je objavljena danas, uoči izbora na KiM, u nedelju, kaže:\n„Je li to Kolumbo otkrio Ameriku da neko razgovara sa Pacolijem, Tačijem, Haradinajem, razgovarali su sto puta. Mene nešto drugo muči na fotografiji, o tome sam razgovarao sa našim predstavnicima. A to kako ko muti s kim pokazuje i to što je Radoičić na poternici za stvar koju nije učinio, toliko im je drag… koliko Rakić ima tužbi i krivičnih prijava…“, rekao je Vučić.\nDodao je i da mu „smeta“ jahta, a da ga „baš briga što su se sastali s njim, jer su se sastajali 500 puta“.Međutim, kako kaže, čija god da je jahta, vredi deset hiljada puta manje od onoga što je jedan gradonačelnik „uzeo para u privatne džepove“.\nKaže i da ne razume kritike Saveza za Srbiju povodom te fotografije, budući da je, kako je dodao, njihova politika pomirenje i želja za razgovore.\nVučić je rekao da su do sada i on i ministar spoljnih poslova Ivica Dačić, kao i premijerka Ana Branabić razgovarali sa predstavnicima Prištine i istakao da je razgovor potreban.\nRazgovaraću danas s Grenelom telefonom\nPredsednik Vučić razgovaraće danas telefonom sa novoimenovanim specijalnim izaslanikom predsednika SAD za pregovore Beograda i Prištine Ričardom Grenelom.\nVučić je to preneo novinarima na pres konferenciji nakon sastanka sa kandidatima Srpske liste za izbore na Kosovu, precizirajući da će sa Grenelom razgovarati oko 14.30.\nDodao je da je Grenelovo imenovanje za Beograd bila iznenađujuća vest, podsetivši da se razgovori vode pod okriljem EU, a i da je SAD već imenovala izaslanika za Zapadni Balkan, Metjua Palemra.\nUkazao je istovremeno da je Grenel „ozbiljan i odgovoran, čovek od poverenja Trampa“:“Videćemo u kom smeru će to da ide“, rekao je Vučić.\nPrethodni tekstVučević: Novosađanima nisu potrebna lažna obećanja\nSledeći tekstPoginuo muškarac u sudaru kod Banovaca


Sporazum o zajmu koji je danas potpisan odnosi se na projekat Regionalna deponija za kruti otpad u Živinicama i njime se osiguravaju sredstva u iznosu od 5 miliona eura.\nMinistar Bevanda je u obraćanju medijima istaknuo kako ga raduje što su oba projekta prepoznale SIDA i Evropska unija koji pružaju pomoć Bosni i Hercegovini u svim važnim projektima koji doprinose kvalitetu života građana Bosne i Hercegovine.\nObjasnio je kako će provedbom projekta Regionalni vodovod Plava voda biti osigurana pouzdano i dugoročno vodosnabdijevanje u općinama Travnik, Zenica, Novi Travnik, Vitez i Busovača te da se radi o regionalnom sistemu vodosnabdijevanja od izvorišta Plava voda u općini Travnik do rezervoara Putovići u Zenici.\nCilj projekta Regionalna deponije za kruti otpad u Živinicama je riješiti dugogodišnji problem s otpadom u gradu Živinice i općinama Banovići i Kladanj tako da unaprijedimo standard upravljanja otpadom i približimo se standardima EU, istaknuo je ministar.\nŠefica Ureda EBRD-a u BiH Manuela Naessl istaknula je kako će oba projekta unaprijediti kvalitet i održivost usluga koje se pružaju građanima na lokalnom nivou. „EBRD ima u planu velik broj infrastrukturnih projekata u Bosni i Hercegovini za koje se očekuje odobravanje sredstava u naredne dvije godine. Dugoročne investicije u infrastrukturu Bosne i Hercegovine su ključne za unapređenje pružanja usluga te stvaranje povoljnih uslova za dalja ulaganja.“\nOve sedmice 7693\nOvog mjeseca 47884


MjuzNews | Vesti iz sveta muzike - Frenkie i Sajsi napravili pesmu za klub - Domaca muzika i autori\nFrenkie i Sajsi napravili pesmu za klub\nDuet bosanske i srpske zvezde\nTrenutno najpopularniji bosanski reper Frenkie i jedna od najvažnijih dama srpskog repa Sajsi MC, objavili su spot za zajednički singl Svi u produkciji bosanskog producenta Indiga. Frenkie i Sajsi su ove godine provodili dosta vremena zajedno za vreme rada na projektu Red Bull RapLika, gde je Sajsi MC bila sudija i voditeljka.\n“Frenkie i ja smo u bližem kontaktu već neko vreme preko Red Bull RapLike i vremenom smo skapirali da pored toga što smo generacija, mi muziku i rep u srži doživljavamo na gotovo isti način. O saradnji pričamo već neko vreme, a kada je Indigo poslao genijalnu matricu oboje smo tekst praktično iz prve napisali. Moja publika zna da baš retko sarađujem sa reperima pa će im i biti jasno koliko je ova saradnja posebna i koliki je Frenkie car!“ - rekla je Sajsi MC o saradnji na numeri Svi.\nO saradnji sa Sajsi je i Frenkie slično prokomentarisao sa: “Sajsi je carica i sa njom je bilo baš prijatno sarađivati! Pored toga što je veliki profesionalac, mi imamo baš sličan ukus kada je muzika u pitanju. Ideju da zajedno nešto snimimo se dugo kuva i sada se konačno sve poklopilo i ostvarilo. Pesma je klupska i nadam se da će pumpati u klubovima po celom Balkanu!“.


Svet Autor:FoNet20. maj. 202123:572 komentara\nBivši predsednik Francuske Nikola Sarkozi ponovo će se naći pred sudom, pod optužbom da je prekršio zakon u kampanji za predsedničke izbore 2012. godine.\nPored njega, optužnica je podignuta protiv još 13 osoba koje su bile umešane u takozvani „Bigmalion skandal“, prenosi BBC.\nSarkozi i ljudi iz njegovog štaba optuženi su da su u kampanji potrošili gotovo dvostruko više od 22,5 miliona evra, koliko zakon dozvoljava, a da su, da bi to sakrili, naknadno angažovali PR firmu Bigmalion, koja je onda fakture slala Sarkozijevoj partiji, a ne kampanji.\nDržavni tužilac je u optužnici naveo da ne može da dokaže da je Sarkozi bio organizator te prevare, ali smatra da je morao za nju da zna. Sarkozi je odbacio sve optužbe, a ukoliko bude proglašen krivim, mogao bi da bude osuđen na jednogodišnji zatvor.\nZamenik direktora kampanje Žerom Lavrilo, koji je takođe optužen, priznao je da je nadgledao proces prebacivanja troškova na partiju, ali tvrdi da je to organizovao na svoju ruku.\nNa optuženičkoj klupi će se naći i dvojica suosnivača kompanije Bigmalion, a jedan od njih, Gi Alves, priznao je u istrazi da su pravili lažne fakture.\nPre dva i po meseca Sarkozi je zbog pokušaja podmićivanje sudije osuđen na tri godine zatvora, od čega dve uslovno, a kaznu će moći da odsluži u kućnom pritvoru. Tada je proglašen krivim zbog toga što je sudiji nudio prestižni posao u zamenu za informacije o pravnom postupku protiv njegove stranke.


Dan online - Balkan: Prihvatiti predlog Srbije o razgraničenju sa BiH - 2019-07-12\nBalkan MILORAD DODIK PORUČIO DA MORA AKTUELIZOVATI RJEŠAVANJE PITANJA GRANICA\nMilorad Dodik Prihvatiti predlog Srbije o razgraničenju sa BiH Granica BiH i Srbije duga je 335 kilometara, a sporni su djelovi kod Zvornika i Bajine Bašte, odnosno hidroelektrane „Zvornik” i „Bajina bašta”, pruga Beograd–Bar koja prolazi kroz BiH i opštine Priboj i Rudo\nRješavanje pitanja granica između Srbije i BiH mora se aktuelizovati i ne smije se ostaviti vremenu sa uvjerenjem da će se samo od sebe riješiti, rekao je predsjedavajući Predsjedništva BiH Milorad Dodik, dodajući da treba prihvatiti sporazum o razgraničenju koji je predložila Srbija.\nOn je predložio da Srbija formira stručnu komisiju koja treba da riješi redosled poteza – da li da se granice utvrde prema katastarskom stanju, pa da se onda mijenjaju ili obrnuto.\nPodsjetio je da su, u mandatu prethodnog Predsjedništva BiH, srpski i hrvatski članovi Mladen Ivanić i Dragan Čović prihvatili da to pitanje bude rešeno, ali je to osporio bošnjački predstavnik Bakir Izetbegović i to samo, kako kaže Dodik, iz želje da to pitanje ostane otvoreno.\nZato će, dodaje, rješavanje tog pitanja morati da čeka „situaciju kod Bošnjaka”, što je, primjećuje, izlišno jer su na spornim područjima, i sa jedne i sa druge strane, Srbi, Srbija i Republika Srpska.\nGranica BiH i Srbije duga je 335 kilometara, a sporni su djelovi kod Zvornika i Bajine Bašte, odnosno dvije hidroelektrane „Zvornik” i „Bajina bašta”, pruga Beograd–Bar koja prolazi kroz BiH i opštine Priboj i Rudo.\nNa trilateralnom sastanku BiH, Srbije i Hrvatske u Mostaru prošle godine bilo je riječi o ovom problemu, a predsednik Srbije Aleksandar Vučić je tada medijima prenio da je Srbija već ponudila kompromisno rješenje na osnovu razgovora u Sarajevu i da su „dvojica od trojice predstavnika BiH”, kako misli, bila sklona da ga prihvate.


RANKO VESELINOVIĆ: Estonija je arhivirana, okrećemo se Rusiji - Fudbal, Reprezentacija\nRedakcija 16.11.2019., 16:35\nMlada fudbalska reprezentacija Srbije pobedila je selekciju Estonije rezultatom 6:0, u sinoćnom meču kvalifikacija za Evropsko prvenstvo odigranom na stadionu „Čair“ u Nišu.\nTim trijumfom, „orlići“ su se uključili u borbu za prvo, koje donosi direktan plasman na Evropsko prvenstvo, i drugo mesto, koje bi im omogućilo pokušaj da se kroz baraž domognu završnog turnira na „starom kontinentu“.\nDoprinos pobedi naše mlade reprezentacije dao je i kapiten Vojvodine Ranko Veselinović (20), koji je sinoć debitovao u dresu naše selekcije do 21 godine.\n– Naravno da sam zadovoljan zbog ubedljive pobede koju smo ostvarili, kao i igre koju smo prikazali na „Čairu“. Vrlo motivisano smo ušli u utakmicu i pokazali da smo kvalitetnija ekipa, o čemu najbolje svedoči konačan rezultat ovog meča. Međutim, to smo već zaboravili i okrenuli se utakmici protiv Rusije, gde takođe moramo da pobedimo, jer u suprotnom nam ova tri boda neće baš mnogo značiti – kaže Veselinović.\n„Orlići“ će i Rusiju dočekati u Nišu, a utakmica je zakazana za utorak u 19 časova.\n– To će definitivno biti teža utakmica od ove protiv Estonije, jer Rusija ima znatno jaču i bolju ekipu. Na njihovom terenu su nas pobedili sa 1:0 i zato moramo biti vrlo oprezni, ali verujem da, uz podršku sa tribina, možemo da trijumfujemo i tako se ozbiljno uključimo u borbu čak i za prvo mesto u grupi – napominje Veselinović.\nPo završetku reprezentativnih obaveza, njega i njegove saigrače iz Vojvodine idućeg vikenda očekuje meč protiv Napretka u Super ligi Srbije.\n– To će takođe biti jedna teška utakmica, ali za nas je u Super ligi svaka utakmica takva. Napredak je dobra ekipa, a u prošlom kolu su pobedili Napredak rezultatom 3:1 i tako pokazali da su veoma dobar tim, sa nekoliko izuzetnih pojedinaca. Međutim, naš cilj se zna i daćemo sve od sebe da pobedom obradujemo naše navijače – izjavio je Veselinović.\nMlada fudbalska reprezentacija SrbijeRanko veselinović\nPrethodna vest LJUBIŠA TUMBAKOVIĆ: Ne bežim od kritike, ali ljudi dajte nam podršku, drugu reprezentaciju nemamo!\nSledeća vest ŽOC SE OGLASIO POSLE JUČERAŠNJEG TAJM-AUTA: Žao mi je, ali tako sam se osećao! (VIDEO)


Termoelektrana "Morava" dobija elektro-filtere 4 Apr 2015 - novosti\nTERMOELEKTRANA "Morava" ovog meseca obeležava četiri i po decenije od osnivanja, ali već sada se uveliko planira i predstojeći kapitalni remont u okviru kojeg će ovaj proizvođač električne energije dobiti elektro-filtere, po svim standardima EU u pogledu zaštite životne sredine. Iako je do sada, pri svakom remontu, sistem za prečišćavanje ove elektrane poboljšavan, još nije na zadovoljavajućem nivou jer - posle svakog prekida i ponovnog puštanja u rad - ugljena prašina iz dimnjaka taloži se na okolna zasejana polja, te na delove Svilajnca ili Crkvenca, u zavisnosti od "ruže" vetrova...\n- Planirano je da kapitalni remont, koji će "Moravi" produžiti vek za narednih deset godina, počne 1. juna i da potraje šest meseci. Pored ekološke zaštite, biće zamenjeni ložište kotla i turbine srednjeg pritiska, srednji ležajni blok i polazna parna stanica, a pripremamo se i za kapitalni remont generatora, sa zamenom zaptivanja vodonika... Sve će koštati 20 miliona evra - kaže direktorka Marija Stevanović, inženjer tehnologije i doktorat dva fakulteta, ali i ambasador ženskog preduzetništva u okviru programa za konkurentnost i inovacije EU, odnosno prva žena koja se nalazi na čelu jedne teromoelektrane u istoriji Srbije.\nSa 600.000 tona potrošenog uglja i proizvedenih 489.467 megavata struje, TE "Morava" je lane ispunila godišnji plan proizvidnje i ostvarila dobit od 420 miliona dinara...\n- Ova elektrana je 2012. bila u minusu od 438 miliona, a ja sam zatekla planirani gubitak za narednu godinu od 330 miliona. Međutim, 2013. smo završili sa 60 miliona dobiti, što je trend koji smo tokom 2014. višestruko uvećali - zaključuje Marija Stevanović.\n2 Feb 2017 TE Morava POUZDAN RAD PUNIH 48 GODINA\n2 Nov 2016 Srbija trećinu električne energije proizvodi u HE\n19 Sep 2016 TE "Morava" završila drugu fazu remonta\n5 Avg 2016 Ugalj je naša realnost, ali ne i jedina budućnost\n8 Mar 2016 EPS je najznačajniji sistem ukupne srpske privrede\n6 Apr 2015 EU i podrška reformama energetskog sistema Srbije\n4 Apr 2015 mHE bi da grade na suvom\n7 Dec 2014 DUŽI ŽIVOT ZA „ZVORNIK“


Moskva pozdravlja odluku Makrona da poseti Mundijal - Sputnjik Srbija\n22:10 06.07.2018 (osveženo 22:54 06.07.2018) Preuzmite kraći link\n„Drago nam je što će doputovati predsednik Francuske“, rekao je Peskov.\nDa li će Makron doći na Mundijal?\nRanije je saopšteno da će predsednik Francuske Emanuel Makron doputovati u Rusiju kako bi prisustvovao polufinalnoj utakmici Svetskog prvenstva u fudbalu, u kojoj će se francuska reprezentacija nadmetati s Belgijom.\n„Predsednik Makron prisustvovaće 10. jula u Rusiji utakmici reprezentacije Francuske“, saopštila je Jelisejska palata.\nMakron je ranije rekao da je uveren da reprezentacija njegove zemlje „ima odličan potencijal“ i da je sposobna da pobedi na Svetskom prvenstvu u fudbalu.\nMeč za plasman u finale biće igran 10. jula u Sankt Peterburgu, od 21 sat po lokalnom vremenu.\nU četvrtfinalnoj utakmici Mundijala Francuska je pobedila Urugvaj rezultatom 2:0.\nMakron je tokom posete Sankt Peterburgu 25. maja izjavio da će se vratiti u Rusiju u slučaju da reprezentacija njegove zemlje uspešno prođe kroz četvrtfinale.\nutakmica, Svetsko prvenstvo u fudbalu 2018, Emanuel Makron, Francuska


Izvor: Blic arhiva vesti 30.07.2018 - Naslovi.net\nU Srbiji će danas biti toplo i nestabilno, iznad većeg dela zemlje promenljivo oblačno, mestimično sa kišom, pljuskovima i grmljavinom. Na severu i zapadu veći deo dana preovladivaće sunčano, posle podne i uveče uz lokalni razvoj oblačnosti… »\nSilovao devojčicu u Velikoj Plani: Uhapšen muškarac zbog napastvovanja deteta i više krađa\nPolicija u Velikoj Plani uhapsila je robijaša L. B. (29) zbog sumnje da je devojčicu (14) terao da ga oralno zadovoljava. On je, prema saznanjima "Blica", u vreme izvršenja krivičnog dela bio na slobodnom vikendu iz zatvora. Nesrećna devojčica je… »\nZbog izvođenja radova, garaže „Pionirski park“ i „Vukov spomenik“ biće zatvorene u periodu od 1. do 15. avgusta 2018. godine. U garaži „Pionirski park“, u sklopu rekonstrukcije objekta, biće sanirane rampe – kružni ulazni, međuspratni… »\n30.07.2018 Blic, kategorije


crvena zvezda pobeda premija zarada uefa milion ludogorec liga evrope\nPrvak Srbije će kao premiju za trijumf u drugom kolu Lige Evrope od UEFA dobiti čak 630.000 evra, što je ukupno 1.260.000 evra računajući i premiju za pobedu nad Bragom na startu takmičenja.\nTako su crveno-beli za jedno veče i sat i po vremena fudbala opet zaradili za godišnju platu jednog dobrog igrača, naravno potencijalno.\nPrema propozicijama UEFA za Ligu Evrope i sezonu 2021/22, svaka pobeda u grupnoj fazi ovog takmičenja vredi 630.000 evra, dok je premija za nerešen ishod 210.000 evra.\nTo znači da je za crveno-bele u igri još 2.520.000 evra ukoliko bi pobedili sve utakmice u grupi Lige Evrope što je teško izvodljivo, ali bi u tom slučaju dobili i dodatnih 1,1 milion za plasman u narednu fazu takmičenja sa prvog mesta u grupi.\nSvaki pozitivan ishod će Zvezdi doneti novac kao i bodove na UEFA listi koji utiču na to da li će Srbija sledeće sezone imati dva predstavnika u kvalifikacijama za Ligu šampiona.\nNakon pobede nad Bragom i Ludogorecom, Crvena zvezda će u Ligi Evrope igrati još dve utakmice Midtjlinadom, te po jednu sa bugarskim i portugalskim timom.


Vesti - Vozili pijani bez vozačke dozvole | Palo.rs\nBEOGRAD - Policija u Šidu i Staroj Pazovi podnela je prekršajne prijave protiv dvojice mladića iz tih mesta, starosti 27 godina, jer su vozili bez dozvole i pijani, saopštilo je danas Ministarstvo unutrašnjih poslova (MUP). Kako se navodi u saopštenju, mladići su imali 2,2 i 1,63 promila alkohola u krvi.PROČITAJTE JOŠ: Vozio pijan bez dozvole, izazvao udes, dobio 58 dana zatvora Obojici vozača je određeno zadržavanje do 12 časova, do istrežnjenja.\nPolicija u Šidu i Staroj Pazovi podnela je prekršajne prijave protiv dvojice mladića iz tih mesta, starosti po dvadeset sedam godina, jer su vozili bez dozvole i pijani, saopštilo je danas Ministarstvo unutrašnjih poslova (MUP). Kako se navodi u saopštenju, mladići...\nPOLICIJA REKLA SVOJE Pijani Gogua ostao bez dozvole!\nDruštvo Pijani vozači na svakom kilometru utorak, 02 decembar 2014 09:27 Autor: Agencije\nPOGINULA PETORICA MLADIĆA: Audi se u trenutku udara kretao brzinom od 220 kilometara na čas!\nOslo: Ukrao vozilo hitne pomoći i zaleteo se u prolaznike\nBeograd: Četvoro lakše povređeno u lančanom sudaru kod Hitne pomoći\nZaplena narkotika na Novom Beogradu, pohvala za policajce\nUhapšeni zbog pljačke prodavnice\nPožar u kruševačkom "Bin komercu"


On je sa klupe posmatrao "orlove", a u izjavi tamošnjim medijima objasnio je da mu jeste palo teško, ali, i da je to sastavni deo ove igre.\n- Sve je to deo fudbala i naravno da sam razočaran jer nisam igrao. Svako želi da bude na terenu, ali ovo je bila samo prijateljska utakmica. Sledi meč sa Portugalom, do tada imamo pet treninga i dobro ću trenirati da dođem do prilike. Želim da budem profesionalac u svakoj situaciji, rekao je defanzivac Verdera.\nSrbija protiv Portugala u Lisabonu igra prvi meč kvalifikacija za Evropsko prvenstvo 2020. godine u ponedeljak od 20.45.


Aktivnosti – Vuk Mircetic\nSfrere mog interesovanja, kao i delokrug mog delovanja, veoma su raznovrsni, a donekle i naizgled nespojivi. Trenutno radim kao predavač i konsultant Instituta za pravo i finansije i kao predavač za nekoliko organizacija na projektima edukacije, učestalo gostujem na seminarima, obukama, treninzima i treninzima za trenere kao predavač ili trener, te na obukama kompanija, organizacija, državnih institucija i drugih.\nIpak, pored prava, za koje se edukujem formalnim putem i predavačkog poziva, bavim se i jednim Olimpijskim sportom, slabije zastupljenim u Srbiji, karlingom. Od 2009. godine uspešno vodim karling klub Vukovi kao predsednik kluba, već drugi mandat. Karling klub Vukovi je najpoznatiji karling klub sa ovih prostora u razmerama međunarodnog sveta karlinga, te su mnoge poznate domaće i inostrane kompanije bile sponzori kluba.\nTe iste, 2009. godine, otišao sam na Mensino testiranje inteligencije, kao jedine organizacije koja u Srbiji nudi testiranje te vrste. Nedugo po testiranju, primio sam obaveštenje o rezultatu mojeg testiranja, po kojem sam ostvario maksimalan rezultat, te IQ ne može da se iskaže jednim brojem, već posle rezultata stoji i plus, kao oznaka da je moj rezultat ili 156 ili više. Već 2010. godine postajem član Mense Srbije, Mense International, a osnivam i Omladinu Mense Srbije u okviru Mense Srbije, čiji postajem i prvi predsednik. Članstvo u Mensi Srbije održavam do 2011. godine, kada sam odlučio da ne želim da plaćam porez na visoku inteligenciju u vidu godišnje članarine, jer odnos pruženog i primljenog nije zadovoljavajući. Nekoliko meseci po mom izlasku iz Mense Srbije i Omladine Mense Srbije, kontaktiran sam od strane World Intelligence Network sa predlogom da zbog mog dosadašnjeg angažovanja u okviru prethodne organizacije oformim Serbian Intelligence Network. Od aprila 2011. godine, pa do danas, supervizor sam te organizacije.\nVlasnik sam i web portala PRomocije.net, gde vodim tim dizajnera, sa kojima veoma uspešno realizujem zahteve klijenata kada su u pitanju dizajn brenda, brendiranje postojeće kompanije ili izrada web prezentacije i tome slično.\nVerujem i u to da je duša besmrtna, da ne treba raditi bilo šta čega se ne bih rado sećao ili što bi istu moglo da unizi, već raditi upravo suprotno u cilju lične satisfakcije. Stoga, svoje slobodno vreme posvećujem pro bono aktivnostima, koje imaju za cilj da pomognu onima kojima je pomoć najpotrebnija. Naravno, ukoliko se jedna takva aktivnost preduzme, a nisu kumulativno ispunjena oba cilja (pružiti pomoć i lična satisfakcija), radi se iz pogrešnog cilja i treba je odložiti dok se ne ispune oba uslova. Neki od projekata koje sam osmislio i razvio, a pomogle su određenom broju ljudi i održivog su karaktera su Dan dečjeg osmeha, Dani doniranja, razvojni sportski turnir Svi kao jedan, razni vidovi seminara koji besplatno nude znanja i veštine visokog kvaliteta, kao na primer Development Academy, Ignorantia Iuris Nocet, Novi lideri Novog Beograda i mnogi drugi, o kojima se možete informisati na stranici Novosti na ovom sajtu.\nZbog različitih sfera koje su domen mog interesovanja, ali pre svega zbog dokazane stručnosti koju sam pokazao u tim oblastima, radim i kao eksterni konsultant, savetnik ili saradnik za određeni broj domaćih i inostranih kompanija i organizacija, a neke od njih gde trenutno obavljam te funkcije su Advanced Product Group, web portal www.militaryshop.rs, Antić & Pajčin Partners Limited, Network for Business and Academic Cooperation, Koncepti za život, advokatska kancelarija Simić i druge.


SANSKI MOST , Više od 70 odsto imovine koja je pripadala preduzeću Drvna industrija “Sana” prodato je tokom stečajnog postupka u protekle tri godine, dok će se preostali objekti i zemljište pokušati prodati putem javnog poziva, koji će biti raspisan krajem avgusta, potvrdio je Šefik Smlatić, stečajni upravnik u ovom preduzeću.\n“Ono što može da raduje jeste da je u međuvremenu na ovom lokalitetu zaživjelo desetak proizvodnih i poslovnih subjekata, da su pokrenute privredne aktivnosti i da će sve to dovesti do otvaranja novih radnih mjesta“, rekao je Smlatić.\n“Opština bi na taj način postala partner privrednim subjektima unutar poslovne zone, a stekli bi se i uslovi za unapređenje infrastrukture i drugih uslova za poslovanje. Sem toga, otvorila bi se mogućnost za apliciranje projekata kod domaćih vlasti i međunarodnih institucija i sve bi to dodatno unaprijedilo privrednu sliku”, uvjeren je Smlatić.\nDI “Sana” je u prijeratnom periodu bila nosilac ekonomskog razvoja općine Sanski Most, a u postratnom razdoblju, nakon dva neuspješna pokušaja privatizacije, potpuno je ugašena proizvodnja u ovom nekadašnjem ekonomskom gigantu, da bi naposlijetku, prije tri godine, preduzeće otišlo u stečaj. Nezavisne novine\nTagovi: drvna industrija sanaradnicistecajni postupak


» Zapadnjačka javnost tek treba da postane svjesna štete koju su SAD nanijele muslimanima\nImam buduće džamije u New Yorku, koja će se graditi u blizini\nsrušenog Svjetskog trgovinskog centra, izazvao je gnjev tvrdnjama da su\nSAD gore od Al Kaide. U jednom intervjuu imam Feisal Abdul Rauf je\nkazao kako su SAD krive i više nego teroristička organizacija jer su\nnjihove sankcije dovele do smrti pola miliona iračke djece. „Zapad\nnastoji zaboraviti da su ruke SAD-a više uprljane muslimanskom krvlju\nnego što je Al Kaida uprljala svoje krvlju nevinih nemuslimana“, kazao\nImam je ovo izjavio 2005. godine, ali britanski mediji podsjećaju na izjavu koja, kako tvrde, daje novi uvid o čovjeku koji je pokretačka snaga za džamiju koja će se graditi nedaleko od srušenih blizanaca.\nU intervjuu Rauf je dodao da je debata o islamu spriječena jer zapadnjačka javnost tek treba da postane svjesna štete koju su nanijeli muslimanima.\nRaufovi komentari, koji su objavljeni na jednom konzervativnom američkom blogu, postali su svojevrsna anketa koja je pokazala da sve više Amerikanaca zainteresovano za džamiju na ovom mjestu, ali je većina i dalje protiv.\nBroj onih koji se protivi izgradnji je narastao na 62 procenta, sa 54 procenta koliko je iznosio u julu. Raufove komentare osudila je i Debra Burlingame, predstavnica Žena za jaču Ameriku 9/11 koja je kazala kako su je oni razbijesnili. „Ovaj čovjek propovjeda politiku i promiče antiameričku propagandu“, kazala je ona.


Kecmanović i braća Sabanovi u pobedničkom stroju - Teniski centar Novak | Novak Tennis Center\nKecmanović i braća Sabanovi u pobedničkom stroju\nDrugi dan takmičenja u glavnom žrebu Serbia Opena 2021. pobedama su obojili mladi srpski as Miomir Kecmanović i članovi Teniskog centra Novak, braća Sabanov.\nKecmanović koji na ATP listi zauzima 47. mesto plasman u drugo kolo ATP takmičenja u Beogradu upisao je pobedom nad kvalifikantom Argentincem Fakundom Bagnisom 7:6(5), 7:6(4). U borbi za plasman u četvrtinale Miomir će snage odmeriti sa još jednim kvalifikantom, ovaj put Francuzom Arturom Rindernehom. Drugog dana Serbia Opena u singlu smo videli još jednog srpskog teniskog asa, Lasla Đerea. Kao deveti nosilac Laslo je u borbi za plasman u drugu rundu takmičenja poražen od kvalifikanta iz Italije Džanluke Magera 4:6, 3:6.\nBriljantnu pobedu u dubl konkurenciji na samom startu takmičenja u igri parova Serbia Opena 2021. ostvarili su Ivan i Matej Sabanov koji su za glavni turnir dobili „specijalnu pozivnicu“. Članovi TC Novak bili su ubedljivi u sudaru sa trećim nosiocima, Južnoafrikancem Ravenom Klasenom koji zauzima 20. mesto na svetu u igri parova i Japancom Benom Mekleinom (47. na svetu u dublu) savladavši ih rezultatom 6:4, 6:2. Za plasman u četvrtfinale predstavnici Hrvatske, braća Sabanov boriće se protiv para slovenačko-indijskog para Bedene – Šaran.\nSreda, 21. april donosi nam pregršt sjajnih mečeva na Dorćolu, pre svega i prvi meč najboljeg tenisera sveta, našeg i planetarnog teniskog maestra Novaka Đokovića koji je bio slobodan u prvom kolu Serbia Opena 2021. Drugo kolo prvi nosilac ATP turnira u srpskoj prestonici odigraće protiv Korejanca Sunvu Kvona. Pre ovog susreta u prvom meču dana na centralnom terenu videćemo Kecmanovića protiv Rinderneha, dok će od 16 časova uslediti sudaru zemljaka, najpre dva Italijana Ćećinato protiv Beretinija, a zatim će snage odmeriti i dva Dejvis kup reprezentativca Srbije Filip Krajinović i Nikola Milojević.


Ekonomski sporazumi Britanije i Rusije\nRuski predsednik Dmitrij Medvedev i britanski premijer Dejvid Kameron\nBritanski premijer Dejvid Kameron i lideri Rusije, ostavili su po strani svoje političke razlike da bi potpisali višemilionske poslovne sporazume tokom nesvakidašnjeg boravka britanskog lidera u Moskvi.\nKameronova jednodnevna poseta je prvi dolazak nekog britanskog premijera u Moskvu posle šest godina. Britanski premijer i članovi njegove delegacije, vodili su sinoć ekonomske razgovore sa ruskim premijerom Vladimirom Putinom. On je ugovorio poslove u vrednosti od 340 miliona dolara.\nBritansko Ministarstvo inostranih poslova smatra da zahvaljujući tim sporazumima može da se otvori pet stotina novih radnih mesta, a hiljade postojećih da se osiguraju. Procenjuje se da u Rusiji već dejstvuje oko 600 britanskih kompanija. Britansko Ministarstvo inostranih poslova naglašava da je ruska stopa ekonomskog rasta od 4 odsto znatno viša nego u ostalim delovima Evrope.


Naslovna/Sport/Fatić u polufinalu turnira u Doboju\nBh. teniser Nerman Fatić eliminisao je drugog nosioca Argentinca Manuela Penu Lopeza i plasirao se u polufinale ITF turnira u Doboju.\nU drugom polufinalu će se sastati prvi i treći nosilac Igor Sijsling i Botik van de Zandšulp, koji je prošle sedmice slavio na ITF turniru u Prijedoru. Holanđanin Sijsling, nekada 52. teniser svijeta, u četvrtfinalu je pobijedio kvalifikanta iz Srbije Milana Drinića rezultatom 1:6, 6:2, 6:3, a Van de Zanšulp je iz takmičenja izbacio Rusa Arema Dubrivnjija (6) pobjedom od 6:0, 6:4. Turnir u Doboju igra se za nagradni fond od 25.000 dolara.\nfond igra takmičenja turnir\nSporna proslava mladog džudiste i dalje u žiži interesovanja\nJuventusu pale akcije zbog poraza od Ajaksa\nSafet Sušić se vraća na Balkan\nKajakaš Darko Savić najbolji sportista Srpske\nNadal “kralj” Pariza, osvojio 12. Rolan Garos\n“Orlovi” se vratili iz Kine u Srbiju\nDejvis kup: Srbija finalni turnir otvara protiv Japana


Ministarstvo za inovacije i tehnološki razvoj dodelilo je Gradu Vršcu 57 miliona dinara za inovativni sistem za kontrolu i upravljanje saobraćajem na teritoriji grada – Smart City. Sredstva su namenjena za podizanje inovacionih kapaciteta grada u oblasti bezbednosti, kontrole i upravljanja saobraćajem, navodi se na gradskom sajtu.\nDruga celina odnosi se na analizu i evidenciju javnih parkirališta što podrazumeva postavljanje parking senzora za detekciju zauzetosti. Korisnici će informacije o slobodnim parking mestima dobijati putem elektronskih displeja, ali i putem veba i mobilne aplikacije.\n– Treća celina odnosi se na takozvane pametne semafore (pametne raskrsnice) i upravljanje izmenljivom saobraćajnom signalizacijom. Imaćemo ukupno šest pametnih raskrsnicama gde će svetlosnim uređajima upravljati pametni kontrolori povezani sa kamerama za video analitiku. Četvrta celina koja objedinjuje prethodne tri je moderan monitoring centar za praćenje i upravljanje saobraćajem, video nadzorom, sistemom prepoznavanja tablica, sistemom zauzetosti parkinga i pametnim semaforima – rekao je Lepir.\nPrevious articleDa li je moguće utvrditi tačnu kilometražu kod polovnih automobila?\nNext articleKako da se rešite potrebe za slatkišima nakon jela


Promene u burmanskom parlamentu\nBurma je potvrdila ostavku konzervativnog potpredsednika u okviru promena u kabinetu\nBurmanski parlamentxBurmanski parlament\nKako se reformistički zaonodavci nadaju, ovom ostavkom će biti smanjen uticaj anti-reformskih ličnosti u vladi.\nNa početku današnje sednice dvodomnog parlamenta u glavnom gradu Nai Pai To-u, predsednik parlamenta je najavio odlazak potpredsednika Tina Aung Mjint Oa sa položaja iz zdravstvenih razloga.\nTin Aung Mjint O je bivši visoki general blizak penzionisanom burmanskom vojnom upravljaču Tanu Šveu. Dosadašnji potpredsednik je još u maju podneo molbu za ostavku kako bi potražio pomoć lekara.\nPredsednik parlamenta na zajedničkoj sedncii Kin Aung Mjint je rekao da vojno osoblje koje drži jednu četvrtinu mesta u parlamentu mora da nominuje novog potpredsednika do 10. jula. Njegovu nominaciju treba da odobri čitav parlament. Jedan od favorita za taj položaj je predsednik izborne komisije Tin Aje. Mnogi se nadaju da će na taj položaj biti izabran reformistička ličnost.


Dvanaest pozitivnih na kovid-19 na Kosovu\nNa Kosovu je registrovano 12 novih slučaja slučajeva zaraze koronavirusom, saopštilo je Ministarstvo zdravlja Kosova.\nEU ukinula obavezu nošenja maski u avionima i na aerodromima\nEvropska unija je najavila popuštanje kovid mera za putnike u vazdušnom saobraćaju, ukinuvši raniju obavezu da maske nose na aerodromima i u avionima. Maske u vazdušnom saobraćaju ukidaju se od ponedeljka sledeće nedelje, potvrdile su Evropska agencija za bezbednost vazdušnog saobraćaja (EASA) i agencija EU-a za kontrolu bolesti ECDC.\nSrbija: Još 438 slučajeva zaraze kovidom-19\nPrema zvaničnim podacima, u poslednja 24 sata u Srbiji su preminule tri osobe od posledica koronavirusa, pa je ukupan broj žrtava 16.040, objavljeno je na sajtu Ministarstva zdravlja.\nNa Kosovu jedno lice preminulo od posledica koronavirusa\nPrema zvaničnim podacima Ministarstva zdravlja Kosova u većinski albanskim sredinama na koronavirus je testirano 670, a infekcija je potvrđena kod 14 osoba.\nNovih 466 slučajeva korone u Srbiji, četiri lica preminula\nPrema zvaničnim podacima Ministarstva zdravlja, od poslednjeg preseka stanja u Srbiji su preminule četiri osobe od posledica koronavirusa, pa je ukupan broj žrtava 16.037.\nSrbija: Još 319 novoobolelih, pet osoba preminulo\nPrema zvaničnim podacima, u poslednja 24 sata u Srbiji je preminulo pet osoba od posledica koronavirusa, pa je ukupan broj žrtava 16.033, objavljeno je na sajtu Ministarstva zdravlja.\nKosovo: Potvrđena dva slučaja infekcije koronavirusom\nPrema poslednjim podacima Ministarstva zdravlja Kosova u većinski albanskim sredinama na koronavirus je testirano 612, a infekcija je potvrđena kod dve osobe.\nU Srbiji preminule četiri osobe od posledica kovida\nDanas su u Srbiji registrovana još 302 nova slučaja koronavirusa. Od posledica infekcije kovidom-19 preminula su četiri pacijenta, saopštilo je Ministarstvo zdravlja.\nNa Kosovu zabeleženo šest slučajeva kovida-19\nU poslednja 24 sata, na Kosovu je registrovano šest slučajeva koronavirusa, saopštilo je Ministarstvo zdravstva Kosova. Nije bilo smrtnih slučajeva, dodaje se u objavi ove institucije.\nU Srbiji pet preminulih od kovida\nPrema zvaničnim podacima, u poslednja 24 sata u Srbiji je preminulo pet osoba od posledica koronavirusa, pa je ukupan broj žrtava 16.024, objavljeno je na sajtu Ministarstva zdravlja.\nKosovo: Potvrđeno deset slučajeva zaraze koronavirusom\nPrema poslednjim podacima Ministarstva zdravlja Kosova u većinski albanskim sredinama na koronavirus je testirano 687, a infekcija je potvrđena kod deset osoba.


Žene u medijskoj industriji BiH meta rodno motiviranog nasilja | MC_ONLINE\nŽene u medijskoj industriji BiH meta rodno motiviranog nasilja\nNovinarke u Bosni i Hercegovini su često meta rodno motiviranih i drugih oblika uznemiravanja i prijetnji.\nIstraživanja su potvrdila rodni disbalans na štetu žena, posebno u upravljačkim strukturama medija i na uredničkim pozicijama, poručeno je sa dvodnevne konferencije „Položaj i zaštita novinarki u bosanskohercegovačkim medijima“ u Sarajevu.\nProblemi sa kojima se suočavaju novinarke u Bosni i Hercegovini ne dovode u pitanje samo slobodu izražavanja i medija nego i rodnu ravnopravnost, zbog čega postoji potreba za umrežavanjem novinarki te jačanjem solidarnosti kao interesne kategorije, rečeno je na konferenciji.\n„Novinarke su često mete uznemiravanja i prijetnji, u online i offline sferi. Ova pitanja je potrebno javno adresirati“, rekao je šef Misije OSCE-a u BiH Bruce Berton te iskazao kontinuiranu spremnost te organizacije za doprinos zaštiti prava novinarki u BiH.\nNa konferenciji u Sarajevu predstavljeni su rezultati istraživanja BH novinara „Žene i mediji: zaposlenice i upravljačke strukture“. Osnovni problemi koji postoje u kontekstu žena i medija su odsustvo žena iz najozbiljnijih informativnih sadržaja, način predstavljanja žena u medijima te zapošljavanje i napredovanje žena unutar medijske industrije.\n„Udio žena na pozicijama direktorice u medijima u BiH iznosi 25,3 posto, a muškaraca 74,7. Najlošija rodna struktura je na direktorskim pozicijama u televizijskom sektoru, gdje žene zauzimaju samo 15,8 posto direktorskih mjesta“, rekao je autor istraživanja Amer Džihana i dodao da najviše žena na pozicijama glavne i odgovorne urednice radi u radijskom sektoru (44,7%), a najmanje u online medijima, gdje žene čine 21,7 posto imenovanih na tim pozicijama.\n„Napadi na novinarke u BiH karakteristični su jer se događaju unutar etnički i partitokratski podijeljenoj javnoj sferi“, rekla je Momčinović i dodala da su političari glavni inicijatori napada i ugrožavanja sloboda novinarki.


Niška televizija » Počelo uređenje prilaza školi u Mramoru (VIDEO)\nPočelo uređenje prilaza školi u Mramoru (VIDEO)\nObjavljeno 27.02.2014. 15:51\nUčenici koji pohađaju istureno odeljenje Osnovne škole „Desanka Maksimović“ u Mramoru od sada će lakše i brže dolaziti do svojih učionica, pošto je počelo uređenje prilaznog puta pored ove obrazovne ustanove.\nOvo je samo jedan od rešenih svakodnevnih problema zahvaljujući dobroj saradnji između Saveta građana i GO Palilula, kaže predsednik ove opštine Boban Džunić.\nOpština Palilula je u svojoj strategiji i Akcionom planu do 2016. godine predvidela pomoć za rešavanje infrastrukturnih problema na području opštine. Trenutno se uređuje put iza škole „Desanka Maksimović“ u Mramoru, na inicijativu Saveta građana.\nVodovodna i kanalizaciona mreza, putna infrastruktura, prevoz stanovnika, briga o starijim osobama i razvoj poljoprivrede, samo su neke od aktivnosti koje GO Palilula inicira i učestvuje u njihovom rešavanju sa Savetima građana, kaže predsednik ove opštine Boban Džunić.\nDžunić dodaje da je nedavno u ovom selu počela izgradnja betonskog kanala od 500 metara, kako bi se sprečilo izlivanje otpadnih voda u domaćinstva. Kanal je privremeno rešenje, dok u selu ne bude izgrađena kanalizaciona mreža, za šta već, ističe Džunić, postoji projekat.\nProblem vodosnabdevanja Gabrovca uskoro rešen (VIDEO)\n„Medianum“: Rešiti komunalne i infrastrukturne probleme u krugu EI (VIDEO)


PayPal - Novine za građane Srbije - MNP ADVISORY\n22 maj Aktuelne teme, Aktuelne vesti\nPosle dugogodišnjih problema koje građani imaju sa unovčavanjem svog rada putem PayPal platforme, stigla je i nova odluka istoimene kompanije – od sada sve inostrane naplate koje “legnu” na PayPal balans su u dinarima.\nRanije se najčešće PayPal nalog povezivao sa deviznim računom u bilo kojoj banci i iznos strane valute koja se primi se mogao podiću u istoj valuti u banci (ili recimo na bankomatu ukoliko su dozvoljene isplate stranih valuta), naravno uz proviziju banke.\nMeđutim sada, sve devize koje “legnu” na PayPal balans, po automatizmu se pretvaraju u dinare. Novac se i dalje može preneti na račun u banci, ali kurs PayPal-a je lošiji. To znači da PayPal uz sve provizije, naplati još oko 4% na razlici u kursu.\nPo nama ovo nije novina već je tek sada počelo primenjivanje, jer je još davno potpisan ugovor između NBS i PayPal kompanije.\nMNP ADVISORY savetuje da svoje PayPal naloge od sada vezujete samo za dinarske račune, kako ne biste još dodatno gubili na kursu.


DOBRO ZAGLEDAJTE SVOJU KOŽU, NA NJOJ SE KRIJE SIMPTOM INSULINSKE REZISTENCIJE: Uočite ga na vreme – Zenski Magazin\nby admin September 17, 2021, 5:54 pm 1.3k Views\nDijabetes tip 2 je hronična bolest od koje pati najveći procenat svetske populacije i za koju, nažalost ne postoji lek. Uz pomoć određenih medikamenata ili insulinskih injekcija, bolest se drži pod kontrolom.\nDijabetes tip 2 je povezan sa uvećanim rizikom od razvoja vaskularnih komplikacija. Najčešće se javlja kasnije u životu, zbog čega je u narodu zovu “staračkim šećerom”, kada telo prestane da reaguje na insulin koji kontroliše nivo glukoze u krvi. Međutim, ako se otkrije rano, postoje šanse da se bolest “izleči”.\nDr Eftimija Kara, konsultant endokrinolog u bolnici “Prince Grace”, objasnila je da manji izraštaji kože mogu da ukazuju na početni stadijum ove bolesti.\nDijagnoze dijabetesa udvostručile su se u poslednjih 15 godina, kako je ranije ove godine izvestila dobrotvorna organizacija “Diabetes UK”.\nIako se ovo stanje često naziva benignim, pokazalo se da povećava rizik od mnogih vaskularnih komplikacija, poput srčanog udara. Danas postoji sve veći broj dokaza koji sugerišu da ovo stanje može da se kontroliše, a u nekim slučajevima čak i “izleči”.\nZato je rana dijagnostika ključna za prevenciju dijabetesa tipa 2 i drugih srodnih bolesti žlezda. Manje izrasline na površini kože, odnosno papilomi, mogu da ukažu na pojavu insulinsku rezistenciju, kaže dr Kara.\nInsulinska rezistencija, koju još zovu i preddijabetesom, jeste poremećaj koji karakterišu povišene koncentracije glukoze i insulina, hormona pankreasa koji omogućava da šećer uđe u ćelije i nahrani ih.\nStudije su pokazale da se papilomi razvijaju kao rezultat hiperinsulinemije, kada su nivoi insulina u krvi nenormalno visoki. Doktorka je objasnila:\n“Kožne mrlje su mekane, dobroćudne, mesnate i sa izbočinama na stablu. Obično su male i zahvataju vrat i uho, ali mogu da se jave i u analnoj regiji i na preponama.”\nUtvrđeno je i da čak 60 odsto obolelih osoba koje su starije od 69 godina imaju ove izrasline.\n“Povezane su sa insulinskom rezistencijom i hiperinsulinemijom. U druge bolesti koje za simptom imaju slične promene na koži jesu akromegalija, stanje povezano sa viškom hormona rasta, Kronovom bolesti, dijabetesom, visokim krvnim pritiskom, povišenim holesterolom…”


SKC (STUDENTSKI KULTURNI CENTAR) - Magazin Student\nStudentski kulturni centar osnovali su 1968. godine Univerzitet u Beogradu i Univerzitetski odbor Saveza studenata Beograda sa inicijalnim mandatom da se omogući kulturna komunikacija studenata Univerziteta u Beogradu. Godine 1992. ingerencije osnivača preuzela je Vlada Republike Srbije – Ministarstvo prosvete, a početkom 2006. godine SKCu je pripojen i Kulturni centar Politehničke akademije na Novom Beogradu. SKC je svečano otvoren 3. aprila 1971. godine prigodnom akademijom, da bi u avanturu redovnih aktivnosti ušao maratonskim programom u čast 4. aprila, Dana studenata. Prepoznat po velikim manifestacijama intermedijalnog i interdisciplinarnog karaktera, SKC je i tokom osamdesetih godina prošlog veka, praksom umetničkih radionica, osnivanjem istraživačkih grupa i davanjem podrške različitim fanovskim projektima i demo produkcijama, na neponovljiv način profilisao beogradsku kulturnu scenu. Isto tako je, ostvarenim međunarodnim kontaktima i programima i tokom devedesetih godina davao primer uspešnog probijanja kulturne blokade. Sedište SKCa nalazi se u najužem centru Beograda i smešteno je u reprezentativno zdanje koje je građeno krajem XIX. Od 1968. u nju se useljava novoosnovani SKC.


Dodatak Grupe 484 u dnevnom listu Danas | Grupa 484\nKako do konkurentnije Srbije: mogućnosti saradnje sa našim stručnjacima iz inostranstva\nU dnevnom listu Danas, 28. novembra objavljen je dodatak „Kako do konkurentnije Srbije: mogućnosti saradnje sa našim stručnjacima iz inostranstva“ Grupe 484. U dodatku su predstavljene dobre prakse državnih institucija, nevladinog i privatnog sektora, kao i stavovi uglednih sagovornika o razvojnim potencijalima „odliva mozgova“.\nU centralnom tekstu Migracije i razvoj umesto „odliva mozgova“, dr Tanja Pavlov, direktorka Centra za migracije ističe da je potrebno svim raspoloživim resursima uticati na strukturne promene, a jedan od načina za to je da se mobilnost stručnjaka, naučna dijaspora i naučnici-povratnici prepoznaju i iskoriste kao resurs društvenog napretka.\nVigor Majić, direktor Istraživačke stanice Petnica govori o radu ove ustanove, mogućoj saradnji sa nekadašnjim polaznicima koji sada žive u inostranstvu i potezima koje bi država trebalo da učini kako bi povratnici primenom svog znanja i iskustva doprineli razvoju Srbije. Aleksandra Drecun, direktorka Centra za promociju nauke iznela je svoj stav o značaju cirkulisanja znanja i saradnji sa naučnicima iz dijaspore.\nDelatnost Poslovno-tehnološkog inkubatora tehničkih fakulteta u Beogradu u svetlu podsticanja preduzetničkih aktivnosti naših povratnika prikazala je Gordana Danilović Grković. Svoje mišljenje o nauci u službi ekonomskog razvoja i šansama da privreda Srbije postane konkurentnija zahvaljujući inovacijama izneo je Vladeta Marjanović, predsedavajući nezavisne investicione komisije Fonda za inovacionu delatnost. Kao primer dobre prakse iz regiona, predstavljene su aktivnosti organizacije Macedonia 2025.\nPoseban segment dodatka posvećen je procesu priznavanja stranih diploma u Srbiji, pri čemu je kao primer dobre prakse istaknut proces priznavanja stranih diploma u Hrvatskoj.


U pravljenju trejlera za knjigu: Mladima inspirativni omiljeni autori, konkurs otvoren do 5. maja · gradski.online\nU pravljenju trejlera za knjigu: Mladima inspirativni omiljeni autori, konkurs otvoren do 5. maja\nKIKINDA- Da je Narodna biblioteka “Jovan Popović” na pravom putu da knjige, generaciji koja dobar deo dana provodi na internet, još više približi na njima prihvatljiv način, potvrđuje nagradni konkurs.\nOsnovci i srednjoškolci svoju kreativnost izražavaju izradom trejlera za knjigu i potvrđuju da znaju kako da spoje savremene tehnologije i književnost. Ovogodišnji, četvrti po redu, konkurs za najbolji trejler za knjigu otvoren je do 5. maja.\nOrganizatori pozivaju mlade autore da im, u narednih nešto više od mesec dana, dostave kratke video forme o omiljenim kjigama. Propoozicije nalažu da trejler ne može biti kraći od 30 sekundi i duži od 10 minuta. Jedan autor može da učestvuje sa najviše dva rada – jedan samostalni i jedan grupni, a grupu čini najviše pet članova.\nNa konkurs se mogu prijaviti mlade generacije čitalaca – kako najmlađi, tako i oni nešto stariji čitaoci do 20 godina starosti. Radove treba poslati na mejl kultura@kibiblioteka.org.rs – koristiti wetransfer, a obavezno je napisati razred, školu, kontakt telefon i kratak opis trejlera. Svi radovi prošlogodišnjih finalista mogu dase vide na FB stranici Narodne biblioteke. Za dodatne informacije zainteresovani mogu da se obrate lično, ili mejlom na kultura@kibiblioteka.org.rs.\nDunja Brkin Trfunović, urednica kulturnog programa u Narodnoj biblioteci “Jovan Popović”, komentarišući prošlogodišnji konkurs, kostatovala je da je primetan pomak u kvalitetu radova. Kao pozitivnu stvar, navela je i da konkurs više nije lokalnog karaktera, jer su imali učesnike iz Beograda i Novog Sada.\nPrethodnoVeć izrasla u zvezdu: Novi muzički uspeh Nevene Rosić, Banaćanka treća u Crnoj Gori\nSledećeDobra ponuda, upišete kurs italijanskog jezika: Gratis dobijate jedan od deset online kurseva


Višegrad će biti turistički hit | 058.ba\nVišegrad će biti turistički hit\nDAN / Svetislav Tijanić - 12. januara 2012.\t058.ba\nVIŠEGRAD – Višegrad bi tokom 2012. godine mogao da postane istinski hit. Sasvim je izvesno da će on biti najprivlačnija turistička destinacija u Republici Srpskoj i BiH. To je istakao Tomislav Popović, načelnik opštine Višegrad, u svom novogodišnjem obraćanju zaposlenima u Radio Višegradu i sugrađanima koji su angažovanih kao izvještači brojnih medija u Srpskoj, BiH, Srbiji i Crnoj Gori.\nPopović je najavio da će u 2012. godini biti završena obnova stare zgrade MUP-a, u koju će se već sredinom januara useliti Radio Višegrad. Ova višegradska medijska kuća od osnivanja, 1992. godine, do danas selila se nekoliko puta iz jednog u drugi objekat i imala je status podstanara. Bitno je istaći da Skupština opštine Višegrad, za razliku od drugih opštinskih i gradskih centara, izdvaja sredstva za materijalne troškove i zarade u lokalnoj radio stanici, a koliki značaj Popović pridaje informisanju u toj opštini, potvrđuje i podatak da će, kako je najavio, u 2012. svakog petka u 14 časova organizovati konferencije za medije i obavještavati javnost o svim događanjima u Višegradu i okolini. Valja reći da Višegrad ima i najažurnije internet portale u regionu, ukupno čak četiri, i da su na njima zastupljene sve teme, od politike, do turizma, privrede, kulture, sporta, zdravstva, školstva i drugih oblasti.\n-Višegrad je u 2011. godini bio dostojno predstavljen u brojnim medijima. Naš grad je veliko gradilište, zahvaljujući prije svega početku radova na kapitalnom projektu Andrićgradu, ali i radovima na drugim projektima, obnovi i restauraciji mosta Mehmed-paše Sokolovića, završetku svih radova na muzejsko-turističkoj pruzi od Šarganske osmice do Višegrada i izgradnji moderne poslovne zgrade preduzeća Hidroelektrane na Drini. U 2011. smo, prije svega u okviru „Višegradske staze”, obilježili pola vijeka od uručenja Nobelove nagrade našem slavnom sugrađaninu Ivu Andriću, a u 2012. ćemo nizom manifestacija obilježiti 120 godina od njegovog rođenja. U cilju redovnog informisanja građana o svemu tome, upriličićemo konferencije za medije svakog petka – rekao je Tomislav Popović, dodajući da će opština Višegrad u 2012. godini iz svojih budžetskih sredstava finansirati i sportske klubove, institucije kulture, nevladine organizacije i udruženja putem posebnih projekata, a podsticaće i razvoj sela i poljoprivrede.


NOVE MJERE Cikotić: Smanjili smo broj ulazak migranata u BiH - Srpskainfo\n– Zadovoljni smo ovim informacijama, ali i dalje svjesni izazova koje imamo u smislu kontrole istočne granice BiH, koju preduzimamo radi podizanja mjera koordinacije svih agencije za primjenu zakona, kako bismo podigli kvalitet te kontrole i još više smanjili broj ulazaka migranata na ove prostore – rekao je novinarima Cikotić.\n– U tom smislu jako me raduje spremnost koju sam prošle sedmice čuo od ministra unutrašnjih poslova Republike Srpske Dragana Lukača, koju vidim i kod predstavnika Agencije za istrage i zaštitu BiH i Direkcije za koordinaciju policijskih tijela, jer su to strukture koje u okviru međuagencijske saradnje značajno pomažu Graničnoj policiji u kontroli granice – istakao je Cikotić.\n– Nakon niza sastanaka sa ministrom bezbjednosti i direktorom Granične policije, mislim da imam jako dobar uvid i da razumijem potrebe Granične policije – rekao je Trišak i dodao da je spisak osnovnih potreba Granične policije, koji je dobio, već proslijedio u Brisel.\nUlaze u grupama po noći\n– Ukazali smo na probleme sa kojima se naši sugrađani susreću kada je riječ o migrantima koji u sve većem broju prelaze na ovo područje u grupama od 20, 30 ili više, naročito noću, što čini situaciju vrlo ozbiljnom – rekao je Stevanović.\n– Ovaj prelaz sada samo mogu da prelaze stanovnici Zvornika i Malog Zvornika, dok građani iz drugih dijelova BiH i Srbije to ne mogu, pa je potrebno podići nivo kategorije prelaza da bi preko njega mogli nesmetano da prelaze građani ove dvije zemlje sa urednim dokumentima – napomenuo je Stevanović.\nPolitika krizamigrantismanjen broj\nŽENA S DJETETOM U ROPSTVU Trgovina ljudima u migrantskim kolonama u BiH\nDODIK PORUČIO "Srpska će pomoći migrantima da što prije prođu"


Akademik Vuksanović: Dučić majstor svog posla\nTanjug 6. oktobra 2021. 13:53\nBEOGRAD – Svečani skup “Vek i po Jovana Dučića“ održan je danas u Srpskoj akademiji nauka i umetnosti (SANU), gde je govor „Dučić o sreći i o ljubavi“ održao akademik i književnik Miro Vuksanović.\nBesedeći povodom jednog i po veka od rođenja Dučića (1871-1943), Vuksanović je ocenio, između ostalog, da „nemamo još jednog pesnika u srpskoj književnosti koji je u svojim esejima toliko nijansirao doživljaj sreće, ljubavi i drugih čovekovih oduševljenja svetom“.\n„Zato je Dučić ime za pokazivanje svima“, istakao je Vuksanović.\nPrema njegovim rečima, Dučić smatra da je „sreća proizvod i mišljenja i umišljaja, da sama po sebi i ne postoji, da je zaludan posao ako se traži u bogatstvu koje jeste životna sigurnost, ali ne više od toga“.\n„Dučić podseća na verovanja ‘da ljubav pomućuje zdrav razum’, jer je reč o osećanju, istinskom samo kad je slepo, da se to ne može meriti razumom, da se ‘žena može samo voleti ili ne voleti, ali da se ne daje razumeti'“, rekao je Vuksanović.\nPrema njegovom mišljenju, „niko u srpskoj literaturi nije kao Dučić na umetnički način uzvisio pojam sreće i ljubavi, niko kao on nije našao pun smisao sreće i ljubavi u čoveku koji voli ženu i u ženi koja voli čoveka“.\n„To nije malo dostignuće iako nije celinom savremeno. Dučić je virtuoz svog doba i tako ga treba čitati. Jedan među svojima. Majstor svoga posla“, istakao je Vuksanović.\nPrema njegovim rečima, Dučić je bio „pesnik sa velikim uspehom i čovek sa bogatim životom“.\n„To je doista mnogo onima što o njemu šire anegdotne ljubomore i zavisti. Sad kao i nekad dodaje mu se i ono što nije, da bi dodavači nekako postali viši no što jesu“, upozorio je Vuksanović.\nAkademik je rekao da mora pomenuti da su „u poslednjih sto godina pokušavali da Dučiću oštete zvanje princ srpskih pesnika, da ga proglase za izdajicu, mada je malo takvih vernika svom narodu i jeziku tog naroda“.\nGovoreći o tvorcu dela kakva su „Blago cara Radovana“, „Jutro sa Leutara“ ili „Gradovi i himere“, Vuksanović je rekao da je Dučić „rođen i rastao i živeo i preminuo i pokopan u srpskom jeziku i srpskoj poeziji“.\n„Svaki pokušaj da ga nađemo izvan toga – i bez smisla je i uzaludan je. Dučić je pevao na svom jeziku kao niko pre njega i kao što se teško može ponoviti. Stih je Dučićev zavičaj. Misao je Dučićev zavet“, rekao je Vuksanović.\nNa svečanosti su novinari „Kulturnog dnevnika“ Radio-televizije Srbije Andrea Obradović i Dragan Vučelić čitali odabrane Dučićeve tekstove.\nU SANU je 2021. godina posvećena Dučiću, sa planiranim naučnim skupom, svečanom akademijom i tematskim skupovima kao i uz objavljivanje pratećih publikacija.\nU okviru obeležavanja 150 godina od Dučićevog rođenja, u Galeriji SANU do 7. novembra traje i izložba „Jovan Dučić – Traganje za novim“ akademika Zlate Bojović.


Iran tvrdi da je njegov brod napadnut u Crvenom moru\nMinistarstvo spoljnih poslova Irana saopštilo je 8. aprila da je iranski brod "Saviz" napadnut u Crvenom moru.\n"Eksplozija se dogodila u utorak (7. aprila) ujutro u blizini obale Džibutija i prouzrokovala manju štetu, bez žrtava", rekao je portparol ministarstva Saeed Khatibzadeh i dodao da je napad pod istragom.\nIran je ranije saopštio da je "u koordinaciji" s Međunarodnom pomorskom organizacijom Ujedinjenih nacija, "Saviz" kao "civilni brod raspoređen u regionu Crvenog mora i Adenskog zaliva da bi se osigurala bezbednost" plovnih puteva.\nCentralna komanda oružanih snaga SAD je rekla da je upoznata sa izveštajima o napadu na brod i da američke snage nisu umešane.\nOvo je poslednji u nizu zabeleženih napada na brodove u izraelskom ili iranskom vlasništvu od kraja februara, za koje su obe strane optužile drugu.\nPo podacima sajtova koji prate kretanje brodova, "Saviz", u vlasništvu državne kompanije Irana "Shipping Lines", doplovio je u Crveno more još krajem 2016. godine, a narednih godina polako otplutao sve do uz obalu afričke države Eritreje.\n"Saviz" je bio pod međunarodnim sankcijama do iranskog nuklearnog sporazuma sa svetskim silama iz 2015. godine, kada je Teheran oslobađen sankcija u zamenu za ograničavanje obogaćivanja uranijuma.\nPrethodna vlada SAD, predsednika Donalda Trampa, kasnije je obnovila američke sankcije protiv broda "Saviz" u okviru svoje odluke da se jednostrano povuče iz međunarodnog sporazuma s Iranom.


Trivan očekuje skoro formiranje vlade\nPotpredsednica Demokratske stranke (DS) Jelena Trivan rekla je u četvrtak da očekuje da u narednih nekoliko dana Srbija dobije novu vladu, ukoliko DS bude u prilici da je formira.\n"Ukoliko mi budemo u prilici da je formiramo, mi ćemo to učiniti u narednim danima, obavestiti da imamo većinu. Ako je Srpska napredna stranka (SNS) ta koja može da formira većinu, onda je to već pitanje za njih. Još je sve neizvesno", rekla je Jelena Trivan za B92.\nOna je kazala da su najrazličitije opcije otvorene, ali da DS neće u vladu sa SNS i Demokratskom strankom Srbije, i da se razgovori ne vode o kadrovskim rešenjima i ministarstvima nego o tome šta nova vlada treba da uradi i koje reforme da sprovede.\n"Pregovori sa Socijalističkom partijom Srbije (SPS) su svakodnevni i tiču se pre svega ekonomije. Ako na tom planu nađemo konsenzus, možemo govoriti o većinu. Blizu smo toga sa SPS", kazala je potpredsednica DS.\n"Svi koji hoće u vladu moraju da se dogovore o zajedničkoj politici prema Republici Srpskoj i Kosovu. To su uslovi. Vlada na početku mora da ima jasnu politiku", kazala je ona.


Prvi "Tribalion" na Tari – ZoomUe\nby Vesna Đurović · 15 маја, 2018\nTARA – Trka Tribalion u kojoj takmičari prolaze zadatu stazu savladavajući prepreke poput penjanja preko zidova, nošenja tereta, penjanja uz konopac, prelaženja vodenih površina konopcima, plivanja ili puzanja kroz blato biće održana u subotu, 19. maja u Nacionalnom parku Tara.\nPrvo izadanje Tribalion-a održaće se na lokaciji Kaluđerskih Bara, gde će na trci „Tribalion challenge“ dugoj 18 kilometara biti postavljeno oko 30 izuzetno atraktivnih i zahtevnih prepreka, saopšteno je iz NP „Tara“.\nPored glavne trke biće organizovana i „Tribalion green“, trka od 9 kilometara sa oko 20 prepreka za sve one koji se možda ne osećaju dovoljno spremnim da se okušaju u glavnoj trci.\nKao uvertira glavnoj biće organizovana i trka na kojoj mogu učestvovati deca do 14 godina.\nUkupno je prijavljeno oko 300 takmičara.\nTags: NP TaraTribalion\nUžičani uz fudbalere Srbije (VIDEO)\nby Zoran Đurović · Published 17 јуна, 2018\nRenoviran vrtić Bambi u Požegi\nNext story „Muzeji za 10“ u Narodnom muzeju Užice\nPrevious story Terzića avlija, muzej na otvorenom (VIDEO)


DOM OD 3 MILIONA EVRA: ANA IVANOVIĆ I NJEN SUPRUG SE SELE NA ALPE! (VIDEO) - PRess Serbia | PR PRess team\nProslavljeni nemački fudbaler i čuvena teniserka do sada su živeli na relaciji Majorka – Čikago.\nProslavljeni nemački fudbaler i čuvena teniserka do sada su živeli na relaciji Majorka – Čikago. Bastijan je okončao svoju profesionalnu karijeru i sada je rešio da se maksimalno posveti porodici. Odlučili su da se budu stanovnici prelepog turističkog mesta Vestendorf.\n“Baš u vreme katoličkog Božića, 25. decembra, i na početku skijaške sezone, velelepna vila biće spremna za useljenje. Kuća je sagrađena, a čitav posao blizu je kraja. Ostalo je još da baštovani posade biljke na padini, kao i da postave živu ogradu visine nekoliko metara kako bi znatiželjni pogledi paparaca i ostalih komšija ostali samo na terasi i bašti. Radove nadgleda Bastijanov otac Alfred (67), koji živi u nemačkom gradu Oberaudorfu, na svega 40 kilometara od imanja u Austriji”, prenosi “Bunte”.\nTagoviana ivanovic bastijan švajnštajger nova kuća Vesendorf


Katarina Radivojević imala saobraćajnu nesreću u Beogradu! - Film - Region - Vesti - Svet Plus\nKatarina Radivojević imala saobraćajnu nesreću u Beogradu!\nPopularna srpska glumica Katarina Radivojević doživela je saobraćajnu nesreću u opštini Palilula u Beogradu, a Katarina nije poštovala saobraćajne znakove i time izazvala da se "Volvo" zakuca u njen auto.\n14:37 29. NOV 2013.\nČlanica žirija popularnog takmičenja Tvoje Lice Zvuči Poznato imala je udes u ulici Draže Pavlovića na Paliluli, na raskrsnici obeleženoj saobraćajnim znakom, a u Katarinin "Punto" udario je "Volvo" koji je vozio čovek star oko 55 godina. Srećom, u ovoj saobraćajnoj nesreći nije bilo povređenih.\nRadivojevićeva nije poštovala prvenstvo prolaza i saobraćajni znak, pa je to uzrok što ju je udarilo drugo vozilo. Iako nema povređenih pričinjena je materijalna šteta na oba vozila.


Trampova administracija obavestila je Ujedinjene nacije i Kongres da se Sjedinjene Države formalno povlače iz Svetske zdravstvene organizacije (SZO), u trenutku kada se zemlja suočava sa naglim rastom broja zaraženih od koronavirusa.\n"Sjedinjene Države su 6. jula 2020. godine obavestile generalnog sekretara Ujedinjenih nacija o povlačenju iz Svetske zdravstvene organizacije, koje će stupiti na snagu 6. jula 2021. godine. Generalni sekretar trenutno verifikuje sa Svetskom zdravstvenom organizacijom da li su ispunjeni svi uslovi za takvo povlačenje", rekao je Stefan Dižarik, portparol Antonija Gutereša.\nSAD su se priključile Svetskoj zdravstvenoj organizaciji 1948, a u zajedničkoj rezoluciji Kongresa i SZO o pridruživanju piše da "zemlja ima pravo da se povuče ako organizaciju obavesti godinu dana ranije i ako plati sve finansijske obaveze".\nPrema vebsajtu SZO-a, Sjedinjene Države trenutno duguju toj organizaciji više od 200 miliona dolara doprinosa, prenosi agencija Rojters.\nO novom potezu Bele kuće tvitovao je i vodeći demokrata u Spoljnopolitičkom odmoru američkog Senata, senator Robert Menendes.\n"Kongres je dobio obaveštenje da je predsednik zvanično povukao SAD iz SZO u sred pandemije. Malo je reći da je Trampov odgovor na Kovid haotičan i nedosledan. To neće zaštititi američke živote ili interese - Amerikanci će ostati bolesni i usamljeni," tvitovao je Menendes.\nTramp je 30. maja najavio da će SAD će prekinuti odnos sa Svetskom zdravstvenom organizacijom zbog načina na koji se borila sa pandemijom koronavirusa. Takođe je optužio SZO da je "kineska marioneta".\nTramp: SAD prekidaju odnos sa Svetskom zdravstvenom organizacijom\nPre toga je u aprilu obustavio američko finansiranje SZO, a potom u pismu 18. maja toj organizaciji poručio da ima 30 dana da sprovede reforme.\nOd kad je preuzeo dužnost predsednika, Tramp je povukao SAD iz Saveta UN za ljudska prava, Uneska, Pariskog klimatskog sporazuma i nuklearnog sporazuma sa Iranom, podseća Rojters.\nTramp kritikovao direktora SZO koji je pozvao na jedinstvo i solidarnost


Rađenović: Ulogu favorita prepuštam gostima iz Bačke Topole\n15. avgust, 2020.\nEkipa OFK Bačka iz Bačke Palanke u okviru 4.kola Linglong Tire Super lige Srbije dočekuje goste iz Bačke Topole, ekipu TSC-a.\nŠef stručnog štaba Dejan Rađenović još uvek žali za propuštenim šansama u prethodnom kolu, a ulogu favorita u predstojećem duelu prepušta gostima:\n’’Bod je bod, ali nisam zadovoljan, realno smo zaslužili sva tri. Prosto smo se utrkivali u promašajima i kad se to desi budeš kažnjen, i dođeš u situaciju da se čupaš u devedesetom minutu. Lepe su to bile prilike, ali koga to zanima, traže se golovi. U nastavku smo bili u egalu, oni su pogodili prečku, i to je bio jedini direktan šut domaćina u okvir gola. Ulogu favorita prepuštam gostima iz Bačke Topole. Očekuje nas ozbiljan protivnik, koji igra kvalifikacije za Ligu Evrope. Imaju kvalitetan sastav, sačuvali su gro ekipe, dobro su organizovani i sva je prilika da će i u ovom prvenstvu igrati zavidnu ulogu. Činjenica je da smo došli iz Prve lige i još se prilagođavamo, tako da nam još malo treba vremena da budemo na željenom nivou. Jeste tim kolege Saba jak, kompaktan i ofanzivno nastrojen, ali nema potrebe da se plašimo.’’\nMeč 4.kola Linglong Tire Super lige Srbije između OFK Bačka i TSC-a igra se u nedelju 16.avgusta 2020.godine, sa početkom u 18:00 časova. Obezbeđen je direktan televizijski prenos ovog susreta na prvom programu TV Arena sport.


Marija Vučić: Dezinformisanje postoji dugo koliko i informisanje - Demostat - Dnevni list Danas\nPočetna » Vesti » Politika » Demostat » Marija Vučić: Dezinformisanje postoji dugo koliko i informisanje\nLažne vesti su problem na globalnom nivou, protiv njih ne možemo da se izborimo. Ipak, to ne znači da ne treba da ih napadnemo sa svih strana, da stalno pokazujemo prstom na njih i podsećamo na štetu koju prave – poručuje u razgovoru za Demostat Milica Šarić, glavna i odgovorna urednica Centra za istraživačko novinarstvo.\n– Štetu koju nanose najbolje smo osetili tokom pandemije korone – podseća Šarić.\nMarija Vučić, novinarka koja se godinama unazad u okviru redakcije KRIK-a i njihovog specijalizovanog sajta za razotkrivanje dezinformacija „Raskrikavanje“ bori protiv širenja lažnih vesti, na pitanje Demostata kada problem „fejk njuza“ postaje vidljiv u vremenu u kome živimo, te u kom trenutku se pojavio u svom punom obimu, odgovara da dezinformisanje postoji dugo koliko i informisanje i da ne smatra to novim fenomenom.\nOna ističe da su, posebno otkako postoje sredstva masovne komunikacije, režimi sveta ta sredstva pokušavali da koriste i koristili i za dezinformisanje kroz, na primer, propagandu.\n– Ipak, rekla bih da u eri interneta i društvenih mreža dobijamo jasniju predstavu o ovom fenomenu zato što nam je i provera informacija unekoliko lakša, zato što relativno brzo za veliki broj dezinformacija možemo da utvrdimo da su dezinformacije i manipulacija i možemo o tome javno da govorimo u „onlajn“ prostoru. Ako govorimo o „oflajn“ svetu, svetu televizije i štampe pre svega, tu je problem malo drugačiji, jer je tok informacija monopolisan i centralizovan, a znamo ko su glavni igrači na tom tržištu i znamo da uglavnom služe vlastima. Ljudi koji su ograničeni na konzumaciju te vrste sadržaja u većoj su opasnosti od toga da budu izmanipulisani jer nema druge strane i nema raznovrsnosti informacija koja će im ukazati na to da su žrtve manipulacije – naglašava Vučić.\nUpitana postoji li prosečan broj lažnih vesti koje se u toku dana pojave u srpskim medijima, ona odgovara da joj je nemoguće da napravi tu vrstu procene, jer nemamo nikakav automatski monitoring, poput nekakvog automatskog algoritma koji bi pratio i televizije i onlajn i štampu i koji bi automatski „fektčekovao“ i brojao lažne vesti.\n– Pretpostavljam da se broje u desetinama i stotinama na dnevnom nivou, koje ostanu nezabeležene. Zbog ograničenih ljudskih resursa kojima raspolažu sve „fektčekerske“ organizacije, pa i naša, na raspolaganju nam je nekolicina novinara koji će pratiti najgledanije i najčitanije medije, odabirati šta je najveća manipulacija tog dana, jedna ili dve, i to proveravati i o njoj pisati. Recimo da prosečno objavimo po jedan tekst dnevno o nekoj manipulaciji i dezinformaciji, ali to ne znači da je zaista danas samo jedna lažna vest u etru, nego provera informacija zahteva vreme i ljudske resurse i zato moramo da se ograničavamo. Ipak, primera radi, moje iskustvo pokazuje da nema dana da ne uočim, samo u štampi, u svakoj pojedinačnoj novini, makar jednu laž, a uglavnom ih je i više – navodi Vučić.\nSledeće pitanje koje postavljamo našoj sagovrnici je postoji li način da se društvo edukuje da razlikuje lažnu od prave informacije. Apsolutno, odgovara Vučić, što kroz „fektčeking“ projekte kakvo je Raskrikavanje, Istinomer, i slično, što kroz dobro novinarstvo.\n– Dobri, kredibilni mediji koji profesionalno rade svoj posao i te kako se bore protiv laži time što plasiraju istinu, iako se ne bave raskrinkavanjem lažnih vesti „per se“, kao što to usko specifično rade Raskrikavanje ili Istinomer. Ali ako uzmemo na primer KRIK, koji objavljuje proverene i utemeljene informacije o korupciji i kriminalu, to je takođe borba protiv laži koje se sa druge strane plasiraju po režimskim medijima. Takođe, nema medijskog opismenjavanja i bez uključivanja obrazovnog sistema, sa čime smo još uvek u samom povoju i nije se odmaklo mnogo u tom pravcu, jer koliko sam upoznata medijska pismenost i nije nešto zastupljena po školama osim kao izborni predmet ili nešto što se spomene u okviru nekih drugih predmeta. Takođe, nema edukacije ljudi i bez saradnje političkih struktura, nažalost – konstatuje Vučić.\n– Ipak, ono čega možemo da se jednog dana, nadam se, otresemo, to je shvatanje da su mediji političko sredstvo i sluge političkih struktura – smatram da je moguće imati političke strukture koje će se bojati medija, koje će polagati medijima račune i koje ih neće držati u šaci. Da bi se to dogodilo, da bi političari promenili svoju svest o tome čemu služe mediji i šta je njihov posao, sami mediji – i tu dolazimo do suštine problema po mom mišljenju – moraju da se bore za sopstveni integritet, sami mediji moraju da znaju šta je njihov posao. Društvo će početi da biva sve edukovanije onog momenta kad većini medija, većini novinara i urednika, postane nezamislivo da postavljaju nameštena pitanja, primaju mito, pristaju da plasiraju laži ne bi li dobili neke sitne ili krupnije privilegije, onda kada njih same bude sramota da se nečasno bave ovim poslom, onda kada radije budu pristajali da daju otkaze i odu iz novinarstva nego da ih neko iz političkih ili biznis struktura drži pod šapom i određuje im o čemu će, a o čemu neće pisati. Dakle, integritet medija, promena političke svesti, obrazovni sistem i dobro novinarstvo, to su načini da jednog dana dođemo do edukovane publike – zaključuje Vučić.\nDemostatdezinformacijeinformacijeMarija VučićMilica Šarić\nJedno reagovanje na “Marija Vučić: Dezinformisanje postoji dugo koliko i informisanje”\n28. septembra 2021. u 11.15\nA koji su to kredibilni mediji,molim? Cenzura svuda!!! Jednoumlje!!!


409\tObjavljeno 29 novembar 2021 Autor: Bojan Trgić\n1217\tObjavljeno 18 novembar 2021 Autor: Micro Mreza\nDirektor Tehničke škole Gradiška prepoznat kao jedan od najboljih saradnika inostranih donatora\nTehnička škola Gradiška s razlogom nosi epitet jedne od najboljih škola u BiH. Tome u prilog ide i činjenica da je direktor ove škole Vlado Tomić, u pravom smislu čovjek od akcije, koji je prepoznao veliki potencijal kod međunarodnih donatora.\n1546\tObjavljeno 11 novembar 2021 Autor: Bojan Trgić\nPrijavite se na kurs zdravstvenog ćingonga - kineski sistem za očuvanje zdravlja\nKonfucijev institut Univerziteta u Banjoj Luci, u saradnji sa najpoznatijim učiteljem ćigonga i taiđićuena u regionu, Sašom Balaneskovićem, organizuje besplatan onlajn kurs vježbi iz zdravstvenog ćigonga.\n347\tObjavljeno 02 novembar 2021 Autor: Bojan Trgić\nPIO RS pozvao studente da dostave potvrde o redovnom školovanju\nFond za penzijsko i invalidsko osiguranje /PIO/ Republike Srpske obavještava studente, korisnike porodične penzije, da potvrdu o redovnom školovanju dostave najkasnije do 22. oktobra.\n474\tObjavljeno 07 oktobar 2021 Autor: Srna\nInstitut nije dostavio fakultetima preporuke: Brucoši u grupama i sa maskama\nNova akademska godina počela je juče u Srpskoj, a u visokoškolskim ustanovama svečano su održani prvi akademski časovi za brucoše uz poštovanje epidemioloških mjera.\n324\tObjavljeno 05 oktobar 2021 Autor: Micro Mreza\n1563\tObjavljeno 30 septembar 2021 Autor: Micro Mreza\nPočetak nove akademske godine na univerzitetima u Srpskoj se bliži, a smještaj u studentskim centrima i ove godine traži sve veći broj studenata, jer su s druge strane cijene privatnog smještaja i dalje paprene.\n310\tObjavljeno 23 septembar 2021 Autor: Micro Mreza\n294\tObjavljeno 15 septembar 2021 Autor: Micro Mreza\nDjeca žrtve masovnih ubistava (VIDEO)\nNa naučnoj konferenciji "Društvene devijacije", koju organizuje Centar modernih zanja iz Banjaluke pod nazivom "Unapređenje kvaliteta života djece i mladih", razgovarali smo sa profesoricom Zoricom Mršević, koja je proučavala temu "Djeca žrtve masovnih ubistava".\n352\tObjavljeno 11 septembar 2021 Autor: Bojan Trgić


Vučić: Čestitam formiranje Zajednice srpskih opština (video) - Sputnjik Srbija\n20:12 25.08.2015 (osveženo 16:19 05.10.2015) Preuzmite kraći link\nPremijer Srbije Aleksandar Vučić izjavio je večeras da je nakon potpisivanja sporazuma o Zajednici srpskih opština, energetici, telekomunikacijama i mostu na Ibru u Kosovskoj Mitrovici otvoren evropski put Srbije.\nVučić je rekao da smo obavili dobar posao, da to znači velike stvari i otvaranje poglavlja i da je evropski put Srbije otvoren.\nKako je naveo, uzimajući u obzir okvir u kojem se naša delegacija kretala, „postignuto više nego što je očekivano“.\n„U svakom slučaju, nisam nezadovoljan ovim što smo postigli i sa radošću ću ići u septembru našem narodu na Kosovo i Metohiju. Ići ću na dva dana… Čestitam formiranje ZSO našem narodu na KiM“, rekao je Vučić.\nOn je ocenio da su to dobri sporazumi koji garantuju sigurnost i opstanak Srbima na Kosovu.\n„Večeras se uspostavlja Zajednica srpskih opština. ZSO će imati široka ovlašćenja, predsednika, potpredsednika, skupštinu, savet, grb, zastavu… Moći će da se finansira iz Srbije, i to je nedvosmisleno rečeno da Srbija ima to pravo“, naglasio je Vučić u izjavi za Radio-televiziju Srbije.\nVučić je rekao da je delegacija Srbije obavila odličan posao i da će svi sporazumi biti obelodanjeni.\nOn je rekao da je delegacija Srbije ceo dan razgovarala sa predstavnicima EU, a da je tak na kraju videla delegaciju kosovskih Albanaca.\nZSO, Briselski sporazum, Aleksandar Vučić, Srbija, Kosovo i Metohija


Gabrijel Eskobar novi Bajdenov izaslanik za Zapadni Balkan - Kosovo Online\n28. Avgust 2021. • 09:57\nNovi specijalni izaslanik za Zapadni Balkan američkog predsednika Džozefa Bajdena biće zamenik ambasadora SAD u Beogradu, karijerni diplomata Gabrijel Eskobar, javlja podorička "Pobjeda" pozivajući se na više neimenovanih izvora iz Vašingtona i Beograda.\nKako navodi list, Eskobar će zameniti dosadašnjeg specijalnog izaslanika Metjua Palmera u prvoj dekadi septembra, a očekuje se da će desetak dana od stupanja na dužnost krenuti u posete državama regiona, prevashodno zemljama članicama NATO.\nPrema informacijama dobijenim od analitičara u Vašingtonu, imenovanje Eskobara je pokazatelj da se Bela kuća pod komandom Bajdena ,"odlučila za energičniju, proaktivnu ulogu na prostoru Balkana".\n"On je čovek koji završava poverene poslove i nalazi rešenja, ponekad ih i diplomatski namećući", rekao je američki izvor Pobjede.\nEskobar je zamenik ambasadora SAD u Srbiji, a slovi za izuzetnog poznavaoca prilika na Balkanu. Na ovim prostorima je bio vrlo aktivan u periodu od 1998. do 2001. godine.\nPre nego što je imenovan za diplomatu u Srbiji, Eskobar je imao jednu od najvayžnijih funkcija u Ambasadi SAD u Iraku.\nZapadni Balkan specijalni izaslanik Džo Bajden Gabrijel Eskobar\nTo je dobro!!i\nU diplomatskim krugovima u Vašingtonu se uveliko spekuliše da je Gabrijel Eskobar, koji je trenutno "na službi" u Beogradu, jedan od kandidata za "naslednika" Metjua Palmera na visokoj poziciji u Stejt departmentu.\nHaradinaj: Bajden da imenuje izaslanika za dijalog


LSV: Sve manje vremena da se spreči prodaja zemlje strancima | Autonomija\nLiga socijaldemokrata Vojvodine (LSV) pozvala je danas Vladu Srbije i Ministarstvo poljoprivrede da što pre izmene Zakon o poljoprivrednom zemljištu i onemoguće prodaju zemlje strancima.\n“Za svega osam i po meseci, tačnije od 1. septembra 2017. godine stupa na snagu odredba Sporazuma o stabilizaciji i pridruživanju sa EU koja omogućava državljanima EU da kupuju zemlju na teritoriji Srbije pod istim uslovima kao i naši državljani. I, kolika god cena bila, njima će biti jeftino jer je u EU zemlja skupa”, naveo je u saopštenju za javnost potpredsednik LSV Branislav Bogaroški.\nOcenio je da se prodaja zemlje strancima najlakše može sprečiti po modelu na koji je to učinila Slovačka, koja je propisala da stranci mogu kupiti zemlju, ali uz uslov da žive deset godina u Slovačkoj, da se tri godine bave poljoprivredom i da im nadležni državni organ da neophodnu dozvolu da kupe zemlju.\nBogaroški je dodao da je, za razliku od svoje prethodnice, ministar poljoprivrede Branislav Nedimović “pokazao sluh” da se ovo pitanje reši i najavio da će biti zaštićen interes Srbije.\n“LSV već dugo upozorava i zahteva – zemlja se ne prodaje! Svaki dan koji bi protekao posle 1. septembra bez zakonske zaštite od prodaje zemlje strancima značio bi nesagledive gubitke po domaće poljoprivrednike, Vojvodinu i čitavu Srbiju”, ocenio je Bogaroški.


Brnabić: Okončati poresku kontrolu u "Južnim vestima"\n► Brnabić: Okončati poresku kontrolu u "Južnim vestima"\nUkoliko ne postoji realna potreba da se proširi poreska kontrola Južnih vesti, poručila je premijerka Srbije Ana Brnabić, onda u "najkraćem roku treba da bude okončana", da se ne bi ometao rad ovog medija.\nIako inspektorima Poreske uprave nije bilo dovoljno višemesečno “češljanje” dokumentacije u Južnim vestima, pa su produžili rok kontrole do 15. maja, Brnabićeva je, kako prenosi FoNet, od direktora Poreske uprave Dragane Marković zahtevala da se prekine sa tim.\nVlada Srbije nastoji da svaka kontrola bude podrška onima koji svoj posao obavljaju u skladu sa zakonom i svim propisima, ali takođe da ni jedna kontrola ne sme da ugrozi legalno poslovanje poslovnih subjekata - poručila je Brnabićeva, a prenosi FoNet.\nPodsetimo, nedavno je u emisiji Kvaka 23 državni sekretar u Ministarstvu kulture i infomisanja Aleksandar Gajović zadužen za medije, rekao da novinari Južnih vesti treba da se obrate nadležnom ministarstvu zbog poreskih kontrola i pritisaka.\nNakon toga je NUNS uputio pismo premijerki Brnabić u kojem su od nje tražili da stane u odbranu novinarskih i medijskih sloboda, kako bi se zaustavili administrativni pritisci koji ugrožavaju opstanak nezavisnih medija u Srbiji.\nautor: MIM\tizvor: Južne vesti\njuzne vesti /


Politika Autor:Nova06. maj. 202010:12 > 13:3914 komentara\nSrbija i Crna Gora, prvi put od 2003, nisu demokratske države, zaključak je izveštaja "Zemlje u tranziciji" nevladine organizacije Fridom haus, dokumenta u kojem je istražen i opisan način upravljanja u 29 država bivšeg Sovjetskog Saveza i Istočne Evrope.\nKako je objavio Glas Amerike, Srbija i Crna Gora su u izveštaju za 2020. godinu svrstane u kategoriju vlada u tranziciji ili hibridnih režima – u kojima je vlast zasnovana u autoritarizmu kao posledici nepotpune demokratske promene. Takva vlast, u jednoj državi, istovremeno može da sprovodi političku represiju i raspisuje izbore.\n„Albanija, Srbija i Crna Gora zabeležile su najveći pad – imajući u vidu sve zemlje Balkana. Srbija i Crna Gora nazadovale su u borbi protiv korupcije. Izostaje efikasna akcija kao odgovor na slučajeve povezane sa korupcijom na visokim nivoima, a postoje i slučajevi raspuštanja institucija i ustručavanje od delovanja kojim bi se te države adekvatno suprotstavile korupciji“, rekao je za albanski servis Glasa Amerike Majkl Smelcer istraživač nevladine organizacije Fridom haus sa sedištem u Vašingtonu.\n„SNS vrši pritisak na birače, posebno na zaposlene u javnom sektoru“\n„Od 2016. do 2018. godine na dnevni red za glasanje u Skupštini uvršćuju se isključivo predlozi poslanika koji su prijateljski orijentisani prema vlasti. Takođe, u 2019. probrana su svega dva predloga, van redova skupštinske vladajuće većine, koji su izglasani. Da bi ograničila nadzor nad sopstvenim predlozima, SNS predloge preplavljuje nepotrebnim amadmanima, koji bivaju uključeni u vreme odobreno za parlamentarnu debatu“, navedeno je u delu izveštaja Fridom hausa „Zemlje u tranziciji“ posvećenom Srbiji.\n„Sporna legitimnost većine vladajuće stranke dodatno obeshrabruje poslanike opozicije. Parlamentarni izbori 2016. godine pokazali su da SNS koristi prednost koju ima kao vladajuća stranka ne iskazujući jasne razlike između državnih i partijskih aktivnosti. Vrši pritisak na birače, posebno one koji su zaposleni u javnom sektoru, privlačeći birače koristeći društvene inicijative“, navedeno je u izveštaju Fridom hausa, a prenosi Glas Amerike.\nZabrinjavajući skandali u crnogorskom pravosuđu\nKada je o Crnoj Gori reč – Majkl Smelcer, istraživač te nevladine organizacije, kaže za Glas Amerike da su problemi najočigledniji u pravosuđu.\n„U toj sferi zabeleženi su negativni trendovi i nedostaci u nezavisnom radu. U tom smislu su istraživači zabeležili zabrinjavajuće slučajeve skandala u pravosuđu i tužilaštvu. Brige dodatno intenzivira i to što članovima Pravosudnog saveta ističe mandat“, rekao je Smelcer.\nTakođe, u izveštaju se analiziraju i problemi u crnogorskoj parlamentarnoj praksi.\n„Članovi opozicije su još 2016. godine, odbijali da učestvuju u radu Skupštine, pošto je – nakon izbora, koje su označili kao nepoštene – po deseti put vlast preuzela vladajuća Demokratska partija socijalista (DPS). Skupština u kojoj dominira vladajući DPS usporeno je sprovodio izborne reforme – što je otežavao bojkot opozicionih poslanika. Parlament u kojem dominira DPS polako je vodio izborne reforme, mada su ih takođe ometale i poteškoće u prikupljanju kvoruma tokom bojkota. Međutim, nije bilo velikih problema sa pridobijanjem glasova za usvajanje spornog Zakona o slobodi veroispovesti“, navedeno je, između ostalog, u delu izveštaja posvećenom Crnoj Gori.\nMajkl Smelcer, stručnjak Fridom Hausa, ukazuje da se mnogi lideri Centralne i Istočne Evrope više ne pretvaraju da mare o demokratiji i vladavini prava.\n„Zaključci do kojih smo došli su krajnje obeshrabrujući. Utvrdili smo da se lideri i političari u tom području više ne kriju iza demokratskih fasada. Njihove maske su pale i oni se više ne prikrivaju iza poštovanja nominalnih vrednosti i otvoreno napadaju demokratske institucije“, podvlači Smelcer.\nFoto: EPA-EFE/LINTAO ZHANG\nMeđutim, tokom poslednjih nekoliko godina Kina nije bila ništa manje aktivna u pokušaju ostvarivanja svojih spoljnopolitičkih ciljeva. Fridom haus u izveštaju navodi da Kina u svojim međunarodnim angažmanom, ne koristi metode direktne konfrontacije – ali koristi prikrivene metode delovanja na demokratske institucije, u regionu koje se protežu od centralne Evrope do centralne Azije, podvučeno je u izveštaju.\n„Kina sve više koristi slabosti institucija uključujući se u korumpiranje političke i ekonomske strukture. U izveštaju smo ukazali na uvoz tehnologije za nadzor u državama poput Srbije, kao i kampanje medijskog uticaja u Češkoj Republici i drugim zemljama Centralne i Istočne Evrope – kao i takozvanu dužničku diplomatiju u Crnoj Gori i Severnoj Makedoniji, u kojima Kina kontroliše značajne sume stranog duga tih država“, kaže Majkl Smelcer.\nKosovo ostvarilo napredak\nZemlje Zapadnog Balkana koje su, prema izvešaju Fridom hausa, zabeležile napredak su Kosovo i Severna Makedonija. Obe zemlje su, poput Srbije i Crne Gore, u kategoriji vlada u tranziciji ili hibridnih režima. Kosovo je, kako je navedeno, jedina zemlja koja je pomake ostvarivala u svakoj od prethodnih pet godina.\n„Obe zemlje zabeležile su napredak u oblasti nezavisnih medija. Naši stručnjaci utvrdili su dugoročni trend porasta objektivnog i verodostojnog izveštavanja, kao i povećanje broja raznovrsnih medija. Medijima na Kosovu uplaćena su i donatorska sredstva usmerena unapređivanju rada elektronskih medija i suzbijanju dezinformacija“, ukazuje istraživač Fridom hausa Majk Smelcer.\nCrna GoraFridom HausSrbija


KAKO NAS UNIŠTAVAJU IDIOTI IZ NAŠIH REDOVA: DRAGOLJUB MIĆUNOVIĆ kao da nije Srbin\nDRAGOLJUB MIĆUNOVIĆ kao da nije Srbin\nTaj čovek je neprijatelj Srba i Srbije pa i ove države kao celine. Ovakvi članci kao i one teorije da je NESVRSTANOST BILA GLUPA POLITIKA i uopšte uzev svi njegovi stavovi su katastrofa. On se čak nalazi na veoma odgovornom mestu u državi gde može nesmetano da proklamuje svoje nakaradne stavove i za to ostane nekažnjen. Njegov učinak u samoj partiji je 0% jer čak ni oni ne usvajaju njegove stavove.\nNa primer kad je trebalo da se organizuje ovaj sastanak nesvrstanih u Beogradu on je bio zdušno protiv s atoliko mržnje i netrpeljivosti da to prevazilazi lepo ponašanje. Još samo nije govorio psovke na račun prethodne JUGOSLAVIJE iako je u njoj radio i bio cenjen. JEdan totalno promašeni starac kome nije mesto tu gde jeste.